
Crkvena godina 

SRPANJ 1934. 

1 . N. 6. po Duhovima. Spomen presv 
Krvi Isusove, cijene našega spasenja O 
presv. Krvi prekrasno poučaje knjižica blage us- 
mene biskupa dra Josipa Langa. Izdanje „Narodne 
Prosvjete”, Zagreb, Kaptol, br. 29. — Potpuno 
oproštenje mogu dobiti članovi Bratovština presv. 
Srca, presv. Sakramenta i Apostolstva molitve, 
a uz to< i Bratovštine svete Krunice, prema njiho- 
vim uvjetima. 

2. P. Pohod BI. Djevice Marije. 
„Uniđe u kuću Zaharije i pozdravi Elizabetu”. 
• — Potpuno oproštenje mogu dobiti članovi III. 
Reda sv. Franje. 

3. U. L e o n II., papa. 

4. S. B e r t a, djevica. - — Prva srijeda u mje- 
secu. — Potpuno oproštenje mogu, uz obične uvje- 
te dobiti svi vjernici, koji obave kakvu pobožnost 
na čast sv. Josipu. 

5. Č. Ć i r i 1 i M e t o d i j e, biskupi, ispo- 
vjednici, najzaslužniji vjerovjesnici među slaven- 
skim narodima, osnivači staroslavenskoga bogo- 
služja i književnosti. Staroslavensko bogoslužje 
u rimskom obredu, pisano glagolicom, održalo se 
u biskupijama senjskoj i krčkoj, te u nekim istar- 
skim i dalmatinskim krajevima, a u istočnom 
obredu, pisano starom ćirilicom, u grko-katoličkoj 
crkvi. — Vjernicima s najtoplije preporuča „Apo- 
stolat sv. Ćirila i Metodija” (Zagreb, Kaptol, br. 29). 
Crkva ne prestaje opominjati svoje vjernike, da mole 
za sveto Sjedinjenje. Od ove godine je „Naša Gospa 
Lurdska” ujedno i glasilom Apostolata. — Pot- 
puno oproštenje mogu dobiti članovi Apostolata 
sv. Ćirila i Metodija iBratovštine presv. Sakrameta. 

6. P. I z a i j a, prorok. On je tako živo unapred 
opisivao zgode iz života Spasiteljeva, napose. Nje- 
gove muke, da ga neki sveti Oci nazivlju „evan- 
đelistom staroga zavjeta”. — Prvi petak. — Pot- 
puno oproštenje mogu dobiti članovi Bratovština 
presv. Srca, presv. Sakramenta, Apostolstva mo- 
litve i, uz obične uvjete svi vjernici, koji obave 
razmatranje o dobroti i ljubavi presv. Srca prema 
nama. 

7. S. S. V i 1 i b a 1 d o, biskup. — Prva subota. 

— Potpuno oproštenje uz obične uvjete mogu do- 
biti svi vjernici, koji obave kakvu pobožnost 
na čast BI. Djevice, bez istočnoga grijeha začete, 
da Joj zadovolje za uvrede. 

8. N. 7. po Duhovima. Elizabeta, udova. 

— Potpuno oproštenje mogu dobiti članovi 1 1 1. 
Reda sv. Franje i Apostolata sv. Ćirila i Metodija 
u onim crkvama, gdje se danas slavi blagdan sv. 
Braće. 

9. P. Breko (Brikcije), biskup. — Potpuno 
oproštenje mogu dobiti članovi III. Reda ■ sv. 
Franje. 

10. U. A m a I i j a, djevica. 

11. S. Pijo I., papa, Olga. 

12. Č. Hermagora i Fortunat, muče- 
nici. Sv. Hermagoru, pod imenom Mohorja u ve- 
like .štujuJJjraća Slovenci. 


13. P. Margarita (Biserka), djevica. — Pot- 
puno oproštenje mogu dobiti članovi III. Reda 
sv. Franje. 

14. S. B o n a v e n t u r a, biskup i crkveni uči- 
telj iz franjevačkog reda. — Potpuno oproštenje 
mogu dobiti članovi III. Reda sv. Franje. 

15. N. 8. po Duhovima. H e n r i k, ispovjednik. 

16. P. Gospa od Karmela. Crkva pre- 
poruča svojim vjernicima pobožno nošenje kar- 
melskog škapulara. Nebeska je Majka obećala 
svim onima, koji će pobožno nositi taj škapular, 
da će ih čuvati od vječne propasti. Koji pak obav- 
ljaju propisni post ili molitve, njihove će duše u 
prvu subotu nakon smrti izbaviti iz čistilišta. — 
Potpuno oproštenje mogu dobiti članovi Bratov- 
štine karmelskog škapulara, u svim crkvama, u 
kojima je osnovana za Bratovština, mogu uz obične 
uvjete dobiti potpuno oproštenje svi vjernici, koliko- 
god puta posjete dotičnu crkvu i mole na nakanu 
svetog oca Pape. Ovo se oproštenje može postići 
od jučerašnjega podneva do današnje ponoći. 

17. U. A 1 e k s i j e, ispovjednik. 

18. S. Kamilo, ispovjednik, zaštitnik umi- 
rućih. 

19. Č. Vinko P a u 1 s k i, ispovjednik, osni- 
vač Družbe sestara milosrdnica. — U njihovim 
crkvama mogu dobiti potpuno oproštenje svi vjer- 
nici prema uvjetima na 16. ovog mjeseca navede- 
nima. 

20. P. Ilija, prorok. 

21. S. P r a k s e d a, djevica. — - Potpuno opro- 
štenje mogu dobiti članovi 1 1 1. Reda sv. Franje. 

22. N. 9. po Duhovima. Marija Magda- 
lena, uzor pokore i ljubavi spram Gospodina, 
dokaz, kako se čovjek može i od velikoga grijeha 
iskreno i potpunoma obratiti. 

23. P. A p o 1 i n a r, biskup i mučenik. 

24. U. Kristina, djevica, mučenica. 

25. S. Jako v, apostol. — Potpuno oprošte- 
nje uz obične uvjete mogu dobiti članovi Družbe 
sv. Petra Klavera, ako mole za raširenje svete 
vjere. 

26. Č. Ana, mati BI. Djevice Marije, uzor 
ženama i majkama. — Potpuno oproštenje mogu 
dobiti članovi III. Reda sv. Franje. 

27. P. P a n t a 1 e o n, mučenik. — Potpuno 
oproštenje mogu dobiti članovi 1 1 1. Reda sv. Fra- 
nje. 

28. S. I n o c e n t, mučenik. 

29. N. 10. po Duhovima. M a r t a, djevica. Ona 
je u svojoj kući u Betaniji ugostila Božanskog 
Spasitelja. — Zadnja nedjelja u mjesecu, pa mogu 
uz obične uvjete dobiti potpuno oproštenje svi 
oni vjernici, koji barem triput u tjednu mole za- 
jednički krunicu Gospinu. 

30. P. A b d o n i S e n e n, mučenici. 

31. U. Ignacije Lojol.ski, ispovjednik, 
osnivač Družbe Isusove. Vjernicima se preporuča 
osobito, da obave zatvorene duhovne vježbe. Upute 
daje Dom duhovnih vježbi. (Za muške, Zagreb. 
Jordanovac, br. 110, za ženske Zagreb, Vrhovac. 
br. 45). — U molitve se preporučaju naši isusovci. 

Dr D. H. 




Cvijet iz Jemsalima, 


blagoslovljen na grobu Isusovu i na mjestu smrti BI. Djevice 
Marije, dobit će svaki na dar sa svetom sličicom, tko daruje 
barem 10 dinara za oltar Kraljici Hrvata u Jerusalimu ! 


„NAŠA GOSPA LURDSKA" izlazi svakog mjeseca jedamput. Pretplata 15 Din na cijelu godinu (za inozemstvo 30 Dir. 
Pojedini broj 1‘50 Din. — Uprava „Naše Gospe Lurdske", Zagreb, Trg Kralja Tomislava 21 . „Našu Gospu Lurdsku" izda;e 
Konzorcij Kuće Dobre Štampe. Za vlasnika, izdavača i uredništvo odgovara Dr Josip Andrić, Zagreb, Trenkova ulica '. . 
Tisak Tiskare Narodne Prosvjete, Zagreb, Trenkova 1. Za tiskaru odgovara Rajmund Sušin, Zagreb, Kuhačeva ul. 2. II. ka: 



AŠA GOSPA LURDSK A 

GODINA VII. UREĐUJE DR PAVAO LONČAR BROJ 7. i. V 


LURD JE JEDNA VELIKA ŠKOLA MOLITVE 


— Molim te, pogledaj Bernardicu, kako kleči 
i moli — rekla je mlađa sestra Bernardičina 
prijateljici Ivani Abadi, kad su je ugledale 
gdje kleči pred spiljom 11. veljače 1858. 

— Oh, ta luda — reče Ivana — kakova je to 
misao : doći ovamo moliti. Zar nije dosta moliti 
se u crkvi ! 

— Ali molim te, pusti je, neka to radi. Ona 
i ne zna drugo, nego samo moliti — odgovori 
Marija ! 

Tako su govorile sestra i prijateljica Bernar- 
dičina o Bernardici. One još onda nijesu ni slutile, 
da je nju baš poradi njezine molitve odabrala 
blažena Djevica za svoju miljenicu. 

One nijesu ni slutile, da ju je Gospa baš poradi 
njezine molitve toliko nagradila, da joj se uka- 
zivala. A zbog toga gledanja Gospe uživala je 
Bernardica već na zemlji dio nebeskih slasti. 

Koliko je Gospa cijenila njezine molitve 
svagdje, pa i pred spiljom, vidi se i iz toga, 
što je i Ona s njom molila. Sama je Bernardica 
kazivala, da je i Gospa imala u ruci krunicu. 
I Gospa je prolazila zrncima krunice ispuštajući 
jedno po jedno između prstiju. Ona je pratila 
na taj način molitvu Bernardičinu. Nije doduše 
Gospa micala usnicama ni s Bernardicom mo- 
lila ,, Zdravo Marijo” jer je to Bernardica iz- 
govarala Njoj u čast, ali je sagibala glavu, 
micala usnicama i molila s njome „Slava Ocu”, 
molitvicu, kojom se časti presveto Trojstvo. 

Gospa je pozivala na molitvu. 

— Moli za grješnike — govorila je Gospa Ber- 
nardici. A preko Bernardice poziva i nas, da 
tako molimo svaki dan. 

— Ja želim, da ovamo dolazi svijet. — Za- 
što dakle da dolazi, nego za to, da se ondje 
uvede neprestana molitva.? 

— Ja hoću, da ovamo dolaze u procesijama. 
Zašto je to Gospa htjela, nego za to, da se 
ondje neprestano moli riječju i pjesmom ? 

— Ja hoću da se ondje podigne i sagradi 
crkva. — Zašto to Gospa traži, nego li zato, 
da se ondje izmijenjuje molitva pojedinih osoba 
i skupina sa neprestanom molitvom Crkve, 
gdje se svaki dan moli, mnogo moli i za sve 
vjernike moli. Marija hoće da se ondje gradi 
crkva, jer znade, da će se onda ondje nepre- 
stano moliti. Toliko je ona u tim ukazivanjima 
nastojala potaknuti na molitvu. A da još jače 
utisne u dušu Bernardičinu svetu molitvu i 
da tako dade jači poticaj svijetu na molitvu, 
ona zove Bernardicu da onamo dolazi. 

— Ja želim da dolaziš ovamo petnaest dana. 
Kao da ju je Gospa molila, da joj usliša tu 
želju i dođe onamo. A s njom da dođe mnogo 
svijeta, da vide Bernardicu, kako se u molitvi 
uznese u preobraženo stanje. I da im tako 


Gospa na primjeru Bernardičinom pokaže bla- 
ženo svrhunaravno djelovanje molitve. 

Iz svega ovoga vidimo, kako je Gospa od 
prvoga svoga ukazanja u Lurdu, htjela da Lurd 
bude jedna škola, u kojoj ona uči moliti. Ona 
je tako snažno ondje pozivala na molitvu. 
Ona je tamo pokazivala na Bernardici, kako 
se treba mnogo i vruće moliti, ako hoćemo 
biti uslišani i nagrađeni. 

Vrste molitve. 

Iz poziva Gospinih, kojima je Bernardicu 
pozivala na molitvu, vidi se i kolikovrsna je 
molitva ili drugim riječima, zašto se sve mo- 
žemo i moramo moliti. 

Gospa je upozorila Bernardicu na svoju želju 
da se ondje sagradi crkva. Crkve se grade na 
čast i slavu Božju. U njima se molimo i klanjamo 
Bogu, pa Ga tako priznavamo za vrhovnoga 
Gospodara svega. Molimo se dakle Bogu, da 
Mu se klanjamo. Ovakova se molitva zove 
poklonstvena molitva. 

Gospa je rekla Bernardici, da se moli za 
grješnike. Svi imademo svojih pogriješaka i 
grijeha, neki u manjim stvarima, a drugi 
i u većim. Svi treba da se molimo Bogu, da 
nam oprosti naše pogrješke, slaboće i grijehe 
i kazne za njih, da se tako s Bogom pomirimo. 
Ovakova molitva zove se o p r o s n a ili po- 
mirbena molitva. 

Gospa je želila, da u Lurd dolaze ljudi u 
procesijama. Procesije obavljamo obično zato, 
da od Boga nešto izmolimo. Svi mi ljudi imademo 
svojih potreba i poteškoća i na duši i na tijelu. 
Nitko nema sve ono što mu treba, a nema ni u 
svakidašnjem zajedničkom životu, a nema na- 
pose svaki ni u svojemu vlastitomu životu. 
Znademo, da si naše potrebe ne možemo bez 
Boga namaknuti niti možemo bez Njega od- 
straniti sve poteškoće. Zato Ga molimo i moli- 
tvom želimo skloniti, da nam to dade. Takova 
molitva zove se prosbena molitva. 

Napokon je Gospa pozvala Bernardicu da 
petnaest dana dolazi pred spilju. Bernardica 
je to činila rado, da se tako Gospi zahvali za 
sve milosti, dobra i utjehe, koje joj je davala 
svojim ukazivanjima i razgovorima pred spi- 
ljom. Velike su milosti, koje nama Bog daje 
neprestano. Daje nam, da jesmo i živimo. 
Daje nam svaki dan tolike potrebne stvari i 
milosti za naše tjelesno i duševno dobro. Na- 
ročito nam daje sv. vjeru, sakramente i milo- 
sti. Dao nam je spasonosnu žrtvu : krvnu 

na križu i nekrvnu u svetoj Misi, da nas po 
tom spasi i uvede u život vječni. Molitvom smo 
dužni, da Mu se zato neprestano zahvaljujemo. 
Zato se ta molitva zove zahalna moli- 
tva. 

U jednom danu možemo obavljati sve če- 
tiri ove vrste molitve. U jutro prosimo, a u 
večer se zahvaljujemo. Preko dana klanjajmo se 
i priznavajmo, da se ništa ne događa bez dopu- 
štenja Svemogućega Boga, a sve što trpimo 
i radimo, upravljajmo na slavu Božju i oproš- 
tenje naših grijeha. Tako eto možemo svaki dan 
posvetiti Bogu molitvom. To hoće da nas nauči 
i Lurd. 

Dvije osobite vrste molitve u Lurdu. 

Kad prođemo lurdskim crkvama i trgom 
pred crkvama, onda odmah opazimo, kako se 
mnogo, vrlo mnogo moli u Lurdu. Ali opa- 
zimo, da su dvije vrste molitve osobito istaknu- 
te, a to je molitva zahvalna i molitva za mrtve. 

Čitamo u sv. Pismu, da je Spasitelj jednom 
zgodom čudesno izliječio dva gubavca. A samo 
se jedan povratio, da Mu se zahvali. 1 Spasi- 
telj pita, gdje je drugi. Toliko eto cijeni i sam 
Spasitelj zahvalnu molitvu. Ljudi rado zaborav- 
ljaju na primljena dobročinstva i budu neza- 
hvalni. A mi znademo, da je svaka zahvala 
preporuka za nova dobročinstva i milosti. 

U Lurdu vidimo cijele zidove u crkvama sve 
do svoda obložene zahvalnim pločicama i napi- 
sima : „Zahvalnica Našoj Gospi Lurdskoj”, 
„Hvala Mariji”, „Magnificat” itd. A u gor- 

IDEŠ LI 

Ako ideš, onda pročitaj ovih sedam važnih 
savjeta lurdskim hodočasnicima : 

1. Ne nosi sobom nepotrebnih stvari i pazi, 
da ti prtljaga bude što manja. Topli sviter ipak 
ne zaboravi ! 

2. Ponesi sobom dobro raspoloženje. Nikad me 
misli da si sam i da možeš sve udobnosti imati. 

3. Kad si preumoran i neraspoložen ne 
uznemiruj susjede svoje. Nastoj da se svladaš, 
pa će i tebi lakše biti. 

4. Sjeti se češće svoje dobre nakane kojom 
ideš u Lurd dragoj Gospi, pa će ti sve poteš- 
koće na putu biti puno lakše. 

5. Kad ne dobiješ ti prvi odmah, ne ljuti se 
i ne prigovaraj. Čekaj strpljivo dok dođe red 
na tebe, pa ćeš si još zasluga steći. 

6. Drži se točno putnoga programa i reda i 
misli češće, da vođa ima punu glavu briga i 
onda, kad ide sve svojim redom. 

7. Brini se, da si stekneš što više duhovnoga 
dobra na putu u Lurd, a i ondje pogotovu u 
samom Lurdu, da ne bi sam jednom morao ka- 
zati : „Proigrao sam veliku milost Božju”. 

Što ćeš Ti, koji ostaješ kod kuće ? 

Pođi u Lurd duhom i mišlju. A kod kuće 
pazi, za ljubav Našoj Gospi Lurdskoj, sve dane 
svoga života na ono, što Ti donosi i mir i zado- 
voljstvo. Drži se dakle i ti pravila : 

1. Ne pačaj se u tuđe poslove i stvari, koji 
na tebe ne spadaju. 0 njima ne vodi ni razgo- 
vore ni brige. 


njoj crkvi imade mnoštvo zahvalnih darova 
po zidovima : narodnih zastava, slika Mariji- 
nih, zlatnih srca, narukvica, kruna Marijinih, 

• časničkih predmeta itd. 

Na trgu pred crkvama imade jedan veliki 
i lijepi spomenik u obliku kapelice, što su ga 
podigle nebeskoj Kraljici u znak zahvale savezne 
čete iz svjetskoga rata. Lurd je mjesto velike 
zahvalne molitve i zahvalnih spomenika. 

A srednja crkva, kripta, nas opominje opet, 
kako je spasonosno i potrebno, da se molimo 
za mrtve. Sveto Pismo kaže : ,,da je sveta i 
spasonosna misao moliti se za mrtve, da se oslo- 
bode od grijeha t. j. kazni, koje za njih moraju 
trpjeti.” Zašto su u Lurdu u srednjoj crkvi 
zidovi pokriveni napisima imena naročito onih, 
koji su u svjetskom ratu poginuli. 1 doista, 
tamo se vidi, koliki su nestali u ratu, a za njima 
tuguju i mole se : majke, žene, zaručnice, djeca, 
oci. Tamo je njihovo groblje, kad im se inače ne 
zna, gdje su ostavili svoje umorne kosti. 

Lurd moli, Lurd prikazuje svete Mise za 
pokojnike. Jednom riječi : Lurd je jedna velika 
škola i jedno veliko svetište molitve. Tko je 
jedamput samo bio u Lurdu, tamo je vidio 
što znači moliti i kako se moli. 

Dr P. Lončar. 


U LURD? 

2. Nastoj, da budeš uvijek dobro raspolo- 
žen, jer sve što ti se događa, ne događa se bez 
dopuštenja volje Božje, koja znade sve okrenuti 
na dobro. 

3. Svojim brigama na tereti druge bez oso- 
bite potrebe. Za njih traži pomoć i savjet naj- 
prije kod Boga, a onda tek kod ljudi, ako je to 
potrebno. 

4. Ponovi svaki dan nekoliko puta, osobito 
ujutro, dobru nakanu, da ćeš sve raditi i sno- 
siti na slavu Božju i spasenje svoje duše. 

5. U svim svojim poslovima vježbaj se oso- 
bito u ustrpljivosti u svemu, jer je ona zlatni 
ključ, kojim se otvaraju vrata mira, zadovolj- 
stva i dobrih odnosa sa svakim. 

6. Drži se reda, da redovito u stalno vrijeme 
legneš na počinak i ujutro ustaneš ; da imadeš 
stalno vrijeme za molitvu, pobožno čitanje, 
vršenje vjerskih dužnosti; stalno vrijeme una- 
prijed određeno za posao i počinak. 

7. Imaj stalno vrijeme, u koje ćeš svaki dan 
ispitivati svoju savjest : kaki si bio danas u 
molitvi, u razgovoru, u svom poslu, u ustrplji- 
vosti, i jesi li što pogriješio ili sagriješio. Po- 
kaj se i odluči, da ćeš biti bolji sutradan. 

Na taj će ti način svaki dan biti hodočašće 
upravljeno prema nebu, najvećem prošteništu 
Božjem i Marijinom, svrhunaravnom cilju, za 
koji smo određeni i zbog kojega živimo na zem- 
lji. Jedan hodočasnik. 


Tko ljubi i štuje nebesku Gospu, « arovat ćc barem 10 dinara za oltar Kra - 

' — ljice Hrvata u Jerusalimu. Darovi se šalju 

na Društvo sv. Jeronima. Svaki takav darovatelj dobiva na dar sličicu s cvijetom iz sv. Zemlje. 

SVJEDOČANSTVA ČUDESNO OZDRAVLJENIH 


Francusko je narodno hodočašće prigodom 
jubileja lurdskih ukazanja a na poziv biskupa 
grada Lurda, pošlo u augustu prošle godine 
u Lurd. Povelo je do Masabjelske pećine velik 
broj onih, koji su na čudesni način ozdravili 
za vrijeme prijašnjih hodočašća,., onih, koji 
su postali „svjedoci Lurda.” 

Uistinu, koliko je zanimljivo ovo svjedočan- 
stvo čudesno ozdravljenih u dugoj povijesti 
kršćanstva ! 

Jeste li čitali koju staru srednjevjekovnu 
pobožnu predstavu ? Bile su to predstave, 
koje su imale da živo predoče našim djedovima 
sudski proces i smrt Kristovu. Pokušati ću vam 
obnoviti jedan prizor, koji mi se najdublje 
usadio u dušu od svega, što sam čitao : 
Mnoštvo naroda skuplja se oko palače rim- 
skog upravitelja Pilata, koji će sada izreći 
nad Isusom konačnu osudu. U tom mnoš- 
tvu ima Židova svih boja, koji su došli sa svih 
strana Svete Zemlje u Jeruzalem, da proslave 
Vazam. Među njima ima mnogo onih, koje je 
Isus ozdravio. Njegova ih nadnaravna pomoć 
jače veže s vjerskim dužnostima. Oslobođeni 
boli i muka sjećaju se, jače od drugih, dužno- 
sti zahvalnosti. Sada pak znadu, da je Isus, 
njihov dobročinitelj, bio uhvaćen, suđen i 
osuđen od članova Sinedrija i da se čeka, da Pi- 
lat potvrdi osudu Kajfinu. A oni dođoše, ne 
samo da ga vide, nego i da potvrde njegovu 
nevinost. On je njih spasio, pa će oni za uzvrat 
Njega spasiti. Pa barem će pokušati. I svaki 
od njih pruža svoje svjedočanstvo : svjedočan- 
stvo čudesno ozdravljenoga. 

Čudesno ozdravljeni govore. 

„Ovaj me je čovjek — razlaže jedan — oz- 
dravio prošle sedmice. Bartolomej se zovem, 
rodom sam iz Jerihona ; svi znadu, da sam prije 
bio slijep. Isus mi se — na putu u Jeruzalem 

— smilovao i izliječio me. Samo po Njemu 
vidim.” 

,,A ja — upadne drugi • — tko me u Jeruzale- 
mu ne pozna ? ! Svatko znade, da sam bio 
slijep od rođenja i da me je izliječio ovaj Pra- 
vednik... Eto i ja po Njemu gledam.” 

„Ja sam opet — nadoda treći — bio uzet. . . 
Nosili su me na nosiljci. . . A ovaj me je Praved- 
nik izliječio ; eto, po njemu hodam.” 

„Bio sam gluhonijem ; a sada dobro čujem. 
Zašto tuže ovog čovjeka?... Ali ja vičem, 
da je On pravedan. Jer eto, po Njemu govorim 
i razumijem...” 

„Ja sam pak — razjašnjuje neki stari Židov 

— glavar sinagoge u Kafarnaumu. Evo mi 
kćeri... Bila je umrla, a ovaj ju je Pravednik 
vratio njenoj majci i meni. Eto, baš Njemu du- 
gujem veliku zahvalnost, štujem Ga !” 

„Dolazim iz Naima — govori neki mladić. 
Bio sam umro. Nosili me na ukop... A eto, 
Ovaj me oživio. . . !” 

,,A ja sam već ležao u grobu. Smrt je moja 
davala jasne dokaze raspadanja. A ovaj me je 
Pravednik po-zvao, da opet oživim. Ime mi je 
Lazar.” 


Svjedočanstva čudesno ozdravljenih ! 

— Lijepa je legenda, — reći će netko, — 
ali obična legenda, ni više ni manje ! 

Jest, legenda je, jer sv. Evanđelje ne govori 
ništa o ovome događaju. Uostalom, Isus je mo- 
rao pretrpjeti Muku, da dovrši spasenje svijeta. 

Ne, nije to legenda. To su istiniti događaji. 
To su svjedočanstva čudesno izliječenih, na ko- 
jima počiva opstanak kršćanstva. 

Lazar, kći Jairova, mladić iz Naima, slijepci, 
gluho-nijemi, uzeti, bolesnici, izliječeni od Isusa 
Krista nijesu se doduše skupili pred sudnicu 
Pilatovu, da proglase, kako ima veliku moć 
Onaj, koji im je povratio zdravlje... pače 
i život. Ali svi su oni skupljeni u sv. Evanđe- 
lju, i kao cjelina, još su danas živi. Iako su mrtvi, 
izjavljuju i proglašuju, da je Isus Krist bio 
pravi Mesija, poslanik Božji, posuda moći 
Božje, glasnik Božji, i da treba, prema tome, 
vjerovati Njegovoj riječi. A budući je. bio po- 
tvrđen kao Bog, treba da ga štujemo i da mu 
se klanjamo kao svome Bogu. 

Što nam zapravo daju čudesa ? — Daju nam 
jake dokaze. I baš time nam čine najveće do- 
bročinstvo. Zašto Bog liječi tijelo ? Da spasi 
dušu ! Ta čudo djeluje isto kao i lijek ; djeluje 
kao svećenikova propovijed. 

To nam svjedoči i Lurd. 

Tako je to i u Lurdu, a tako je i drugdje. 
Tko pak nije to razumio, taj u Lurdu nije ra- 
zumio ništa. Sretni oni bolesnici, nad kojima 
je duže vremena počivao u Masabjelu samilo- 
sni i blagi pogled Presv. Djevice. 

Uistinu je sretan onaj, kojega je Djeva iza- 
brala, da ga izliječi. 


Ali ovo zapamtimo dobro : njihovo ozdrav- 
ljenje nije ništa drugo, nego sredstvo za po- 
stignuće cilja. Taj je cilj — obraćenje. 



OVO JE TIJELO MOJE 

Duše ! — To je želja Naše Gospe Lurdske. 

I uistinu, najbrojnija i najljepša čudesa, 
koja se događaju u Lurdu, jesu baš čudesa 
obraćenja. 

Koliko toga bi nam imale ispričati — da mogu 
— bezbrojne ispovjedaonice u svetištima Lur- 
da, koje su pače često preko dana nedostatne 
za mnoštvo pokornika. Koliko bi nam čude- 
snih stvari kazale, pred kojima bi poblijedila 
i sama čudesa ustanovljena u liječničkom uredu, 
uza sve svoje nadnaravno značenje. 

Zato treba istaknuti, da su pozvani u Lurd 
svi, koji su na čudesan način ozdravili, da se 
ondje skupe i proslave Gospu. Uistinu, dostojna 
je to bila zamisao onog biskupa, koji si je uzeo 
za geslo : „Po Mariji k Isusu”. 


Svi oni, koji su na čudesan način bilo tjele- 
sno bilo duševno po Mariji ozdravili, neka 
ne zaborave, da hodočašće nije samo djelo mi- 
losti... ono je djelo zahvalnosti i dužnosti. 
Treba da izvršimo tu svoju zahvalnost i duž- 
nost. Ali ovog puta — vi ste u Lurdu Marijini 
svjedoci, svjedoci Isusa po Mariji. Ostanite 
ono, što su već vaši očevi zamislili obzirom 
na „ozdravljenike” u sv. Evanđelju. 

Svi treba da nosimo Isusu i Mariji". .svjedočan- 
stva čudesno ozdravljenih”, po raznim dobivenim 
milostima. Ovu čast i zahvalu dajmo ponosno, 
javno, dajmo je uvijek. To je lijepo katoličko djelo. 

Svi smo pozvani u Lurd k Mariji bilo pravim 
hodočašćem, ako možemo, bilo barem duhov- 
nim hodočašćem, ako inače ne možemo. • 


S PUTA U LURD 


Ljubav je upalila Marija u Lurdu. Ona gori 
neugasivim žarom za Gospodina u Presvetom 
Otajstvu. Kako inače da protumačimo svaki- 
danju procesiju različitih naroda sa Presvetim 
Otajstvom ! 

Od Marije k Isusu, — od špilje prema crkva 
ma kreće procesija sa Presvetim, velikim pe- 
rivojem u polukrugu. Pred velikim ulazom 
u donju crkvu Marijinu poredani su bolesnici 
— opet u polukrugu, po nekoliko stotina u ko- 
licima. I sad ne znaš, bili plakao ili bi plačući 
pjevao. Djevojčice u bjelini otvaraju proce- 
siju. Zatim idu dječaci, pa onda muževi sa svije- 
ćama, svećenici raznih naroda, u raznim odije- 
lima i odličjima. Onda dolazi nebo sa Presve- 
tim, zatim liječnici i napokon konačno žene ! 

Tisuće ljudi gleda i pada na koljena. Sve 
pjeva : gromko, zanosno, srdačno, skladno! 
Svećenici počinju : „Hvalite Gospoda svi na- 
rodi, slavite Ga sva plemena” ! Odgovaraju 
svi pripjev, koji je nada sve pun žara, ljupko- 
sti, zato je i nezaboravan : „Hvali Jeruzaleme 
Gospoda, hvali Boga Svoga Sione : Hosana, 
hosana, hosana Sine Davidov !” Psalam sa 
pripjevom pjeva se do svršetka, dok Presveto 
dođe do prvog bolesnika. 

Pjesma umukne, molitva se diže. Molitva je 
ta, vapaj onoga, koji umire, — posljednji 
plačni i bilni zov majke, kojoj umire ljubljeno 
dijete : „Majko, smiluj se ! Majko pomozi ! 
Majko, moli za nas ! Veliki je prostor okružen 
bolesnicima, koji će sada svaki pojedini biti 
blagoslovljen sa Presvetim. Na sredini kleči 
svećenik prisutnoga hodočašća i zazivlje u svom 
jeziku potresnim i uzdignutim glasom : „Pre- 
svetu Bogorodicu, Spasitelja, Bernardicu” : 
„Isuse! Sine Davidov! Isuse! za nas raspeti! 
Sav narod plačljivo i dirljivo opetuje svaki 
zaziv, s pobožnom prošnjom iz dna srca : „Moli 
za nas ! Smiluj nam se !” 

Mnoga vidljiva čuda se ne očekuju, jer je 
sam sveti Lurd jedno veliko čudo. Privlači te 
svojim mirisom prisutnosti Božanske, svojim 
skladom pobožnosti i svetosti ! Jest sveti Babi- 
lon, u kojem se prerazni narodi „nepoznati” 
dobro poznaju i još bolje razumiju ! Za razliku 
od starog Babilona, u kojem se svi „poznati” 
ne razum ješe, 


I ako su se u mjesecu srpnju, o. g. dogodila 
„tri čuda”, za koja je u Lurdskim novinama pi- 
salo : „Obrana Lurda jesu čudesa”, hodočasnici 
pobožni i puni vjere ne gramze za čudesima 
„tijela”. Mnogo su više iznenađeni čudesima 
„duha”. Duh Lurda jest duh : stalne, duboke, 
nepokolebive vjere. Jest duh : žarke molitve, 
neprestane molitve, svete poniznosti, nepri- 
spodobive kršćanske ljubavi. Jest duh, koji 
osjeća Gospodina Boga u udovima svojima. 
I to je ono najveće čudo, koje zadovoljava 
sve i svakoga! — Dne 16. srpnja naše su neke 
gospođe vidjele, kako je progledalo dijete od 
2/4 godine slijepo od poroda, okupano u Pisci- 
nama. To je doista divno čudo. Tu zaista nije 
bilo sugestije, koju bezvjerci podmeću lurdskim 
čudesima, Ovo maleno dijete doista nije moglo 
biti pod uplivom sugestije, jer niti je moglo 
misliti s ljudstvom, niti moliti, a ipak je pro- 
gledalo. 

Ali od ovog čuda, veće je čudo pobožnost 
dvadesetog modernog vijeka”, kad 200 fran- 
cuskih mornara, .sa svojim „časnicima”, stupa 
u procesiji a trojica nose na ramenima parobro- 
dić, velik kao oveći stol. Klecaju pred likom 
Bogorodice, mole glasno, pjevaju, poklanjaju 
svoj parobrodić Mariji, Zvijezdi mora. Mole 
za blagoslov, jer će za koji dan na dalek: put 
oko Afrike. Sutradan primaju zajednički sv. 
Pričest. Opet se klanjaju, opet mole i zahva- 
ljuju. Ono je slijepo dijete progledalo, a ovdje 
je preko 200 mornara gledalo očima vjere : 
„Majku, Kraljicu neba i zemlje”. Zar nije ovo 
veće čudo ! A ovo nije osamljen primjer ! 

Čim smrkne, evo ti opet pred spiljom tisuće i 
tisuće ljudi sa svijećama. Opet od Majke k Sinu ! 
Procesija opet. ide velikim alejama, u najljepšem 
skladu. Sve pjeva, u svim jezicima : „Sred te 
se pećine Marija javi!” Žar svijeća zamračuje 
oči, ali rasvjetljuje mnogi tamni um, tvrdo 
srce i praznu dušu ! A kad se to ljudstvo i te 
svijeće približe crkvenim vratima donje crkve 
svete Krunica, iz tisuće i tisuće grla zaori 
skladni i divni koral: „Credo in unum Deum”, 
— „Vjerujem u jednoga Boga.” Tada srcem 
punim ponosa i žive vjere, kličeš : „Jedan 
je. Bog, jedna vjera, vjera katolička. U njoj 
želim živjeti, za nju umrijeti. M. Vujnović. 

Na obranu vjere 

ZAŠTO IMA UČENIH LJUDI, KOJI NE VJERUJU? 


Često se čuje u životu, da samo oni još vje- 
ruju, koji nijesu učeni, dok učeni ljudi ne vje- 
ruju više u Boga. Ne treba se baš puno obazi- 
rati na ovakve prigovore, jer ako promotrimo 
malo bolje, kako stvar zbilja stoji, vidjet ćemo, 
da je uvijek bilo učenih ljudi, koji su čvrsto 
vjerovali u Boga, pa su i živjeli kao dobri vjer- 
nici. Promotrit ćemo pobliže, zašto neki učeni 
ljudi ne vjeruju. 

Nemar za vjeru. 

Kopernik bio je kanonik u gradu Frauen- 
burgu u Njemačkoj. Taj veliki katolički uče- 
njak iznašao je, da se sunce ne kreće oko zem- 
lje, nego zemlja oko sunca. U njegovom gradu 
Frauenburgu ima jedna velika crkva, u kojoj 
se mogu vidjeti razne znamenite stvari. Tako 
jednom dođe neko društvo da razgleda tu 
crkvu, a vodio ih je sakri tan. Kod jednog 
oltara u crkvi sakristan počne govoriti o sv. 
moćima, koje su se nalazile u oltaru. Na to neki 
gospodin reče, da on baš ne vjeruje u te moći. 
Sakristan na to odgovori : ,, Crkva katolička 
jamči, da su ovo doista svete moći. ”Ovaj isti 
gospodin se na to nasmiješi te reče : „Jamstvo 
Crkve nije mi dosta.” 

Sakristan ušuti i odvede društvo u sakristiju, 
da i tu još pokaže koju znamenitu stvar. Iz 
nekog ormara izvuče sakristan jednu cijev 
i pokaže je društvu i reče : „Evo, gospodo, 
to je cijev sa Kopernikova dalekorora”. Na to 
će odmah onaj isti gospodin : ,,Pa zar se ovakve 
vrijedne stvari mogu još ostaviti u takvim sta- 
rim ormarima ?” — Sakristan se počne grozno 
smijati: „Gospodine, zar ne znate, da su dale- 
kozor pronašli tek 60 godina iza smrti Ko- 
pernikove. Vidite, sada ste odmah povjerovali. 
Dok sam govorio o tisućgodišnjem svjedo- 
čanstvu Crkve, ni jeste htjeli vjerovati. Ova 
cijev služi za svijeće i htio sam se samo našaliti. 
Društvo će mi oprostiti, jer tko poznaje pov- 
vijest, znao je odmah da sam se našalio.” — Onaj 
se gospodin postidi i nestade ga brzo. 

Eto takvih učenih glava ima puno u svijetu. 
Ne vjeruju, jer se nikada nijesu potrudili, da 
malo prouče vjeru ; i zato je i ne poznavaju. 
Često znadu o vjeri samo ono, što su čuli od 
bezvjeraca, a same vjernike ne će da pitaju, 
što im vjera uči. Tako neki mudraci drže, da 
„vjera sastoji u tome, da se vjernici klanjaju 
starom odijelu ili voštanim lutkama ili da se 
besmisleno ponavljaju mise i krunice”. Dakako 
mi im se smijemo, ali je žalosno, što oni ne 
poznavaju vjeru, jer kad bi je dobro poznavali, 
sigurno ne bi držali vjeru nepotrebnom i možda 
čak glupom. 

Ljudske strasti. 

Čovjek, koji je odan strastima, mrzi na sve 
ono, što mu zabranjuje užitak strasti. On mrzi 
na Boga, na vječnost i pakao, pa zato i govori 
da svega toga nema, i ne vjeruje u njih. Hen- 
rik VIII., engleski kralj, progonio je kato- 
like samo zato, što papa nije htio, jer nije mogao, 
da mu razriješi brak. 


Luter je pobunio mnoge protiv katoličke 
Crkve, jer nije htio da prizna svoju pogriješku 
i zabludu, a i šesta zapovijed Božja dosta mu 
je smetala. 

Za svećenika Dollingera, koji je iz oholosti 
otpao od katoličke Crkve, veli se, da je bio 
vrlo ohol. Učen je bio veoma i prije svoga ot- 
pada napisao je divne knjige o katoličkoj 
Crkvi. Kad je kao profesor bio namješten u 
sveučilištu u Miinchenu, u Njemač,oj, reče 
učeni liječnik dr. Ringseis biskupu u Regens- 
burgu Saileru : „Čini mi se, da je sveučilište 
sa mladim Dollingerom puno dobilo”. Tada 
se sveti biskup nagne liječniku i šapne mu u 
uho : ,,0n je ohol”. Na žalost tako je i bilo. 
Kad su ga njegovi prijatelji pod stare dane 
molili da se vrati u katoličku Crkvu, odgovorio 
bi im : „Ali što će ljudi o tom reći ?” Jadni 
ljudski obzir. On je osnovao sektu starokato- 
lika, koji su ga uzdigli i slavili kao velikog 
muža samo za to, što je otpao od Crkve, i radi 
ovih nije se smio vratiti u katoličku Crkvu. 

Učeni se premalo mole. 

Molitva je prva i najpotrebnija stvar, ako 
tko hoće da sačuva vjeru. Vjera je dar Božji, 
i treba ga često od Boga izmoliti. Zato se mora 
to prije svega mnogo moliti, ako želite nekoga 
obratiti na katoličku vjeru, a tek na drugom mje- 
stu dolazi, da dotičnoga i naučno uvjerite o 
istinitosti katoličke vjere. 

Njemački pjesnik Grillparzer priča, da je 
u mladosti svojoj htio da postane svećenikom. 
Nekog dana sjedio je s njegovim ocem kod stola 
i jedan gost, koji u razgovoru reče : „Tko zna, 
da li ima iza ovog života još i drugi život ?” 
Duboka šutnja nastane u sobi, a pjesnik u svom 
dnevniku zapiše ove žalosne riječi : ,,0d toga 
vremena računam najžalosnije dane svoga 
života”. Sumnja u mladenačkom srcu razori 
lagano molitvu, a zatim i vjeru. Na drugom 
mjestu svog dnevnika (1820 — 1-821.) veli, da 
ga je jednog dana milost Božja opet dirnula, 
i on htjede da moli „Zdravo Marijo”, no sam 
se ebe zastidio, kad je opazio, da ni ovu moli- 
tvu više ne zna. 

Zao primjer i kriva nauka. 

Pomislimo, da li je to pošteno, kad nam se 
govori da mnogi učeni p ofesori ne vjeruju, 
a kad pobliže pogledamo, kakvi su to profe- 
sori, opažamo, da to uopće nijesu ni katolici 
bili. U Beču je bilo prije 75 postotaka Židova 
među profesorima. — Kako će ovi profesori 
govoriti o vjeri, kad o njoj ni pojma nemaju ? 
Zar da su nam oni učitelji u vjeri? Mi vrlo dobro 
znamo, koji su razlozi da mnogi ne vjeruju, 
pa zato i mi njima ne vjerujemo i ne držimo 
ništa do toga, kad nam se govori, da neki učeni 
ljudi ne vjeruju. 

Promotrit ćemo kasnije i to, da znanost ne 
može, da bude uzrok nevjere, i da je bilo uvijek 
učenih ljudi a i danas ih ima, koji vjeruju. 

Stjepan Blašković. 

Katolička akcija 


POJEDINA PODRUČJA APOSTOLATA KATOLIČKE AKCIJE 


Prerazni su načini, kako možemo raditi u 
Katoličkoj Akciji i širiti kraljevstvo Isusovo. 
Mnoga su polja i područja, gdje se obavlja taj 
posao i predobivaju duše za Isusa i Njegovo 
kraljevstvo. Mi ćemo ovdje spomenuti neke 
načine. 

1. Kod siromašnih i kod bolesnika. (Katolički 
karitas.) 

Njegovanje bolesnika bilo je uvijek jedan 
od najplemenitijih poslova kršćanske ljubavi 
prema bližnjemu. Ali svećenik ne može svuda 
i na sve dospjeti. Zato treba da je i tvoja briga 
da po tražiš one obitelji: koje su - siromašne, 
koje gladuju, koje zebu, koje bije bijeda. U 
njihovim vlastitim stanovima treba da se 
sam osvjedočiš o njihovoj nevolji, da ih onda 
utješiš i da im pomogneš, koliko možeš. A da 
kod toga podupiranja nitko ne ostane zaborav- 
ljen, i da se ne troši na nevrijedne, treba u sva- 
koj župi načiniti popis' siromašnih obitelji, 
sastaviti u neku ruku katastar siromašnih obitelji 
i organizirati karitativnu djelatnost naveliko. (Na 
pr. osnivan em pučkih kuhinja itd.). To je pak 
samo onda moguće, ako se ide na ruku dušo- 
brižniku, i ako se radi po njegovim uputama. 
Ne smiješ dopustiti, da ti zbog ljudske neza- 
hvalnosti ovo dj elo omrzne, nego sve čini samo 
Bogu na slavu. ,,Što ste učinili jednome od moje 
najman e braće, meni ste učinili !” 

Karitativnoj djelatnosti pripada i posjeći- 
vanje bolesnika. Kod toga nam se daje možda 
zadnja prilika da mnogu dušu spasimo od 
vječne smrti. Treba da upozoriš one, kojima 
je to dužnost, da na vrijeme pozovu svećenika 
i pomozi im kod toga. Napose brižno pazi u 
takvim slučajevima, gdje se radi o skrajnoj 
duševnoj bijedi, naime kod onih osoba, koje 
živu u nevaljalim ili u mješovitim brakovima 
i odavna se već nisu i povjeđile. Bolesnike tješi, 
moli s njima, donosi im knjiga i časopisa za 
čitanje ili im čitaj sam. Kod posjeta uredi 
sobu, ako oni, čija je to dužnost, ne umiju. 

2. Kođ mladeži. 

Današnja e mladež u tisuću pogibli da 
izgubi svoja najd agocjenija dobra: vjeru i 
ćudorednost. Sva zla ovoga svijeta kao da su 
se urotila da im to blago otmu : nećudoredna 
okolina, zanemarivanje nedjeljne službe Bo- 
žje, pretjerana njega tijela, pomama za spor- 
tom i plesom, nečedna moda, nećudoredni fil- 
movi, loše štivo ; nemar roditelja, koji puštaju 
svoje kćeri i u noćno doba same, bez pratnje, 
na plesove ; nadutost i gizda u odijevanju itd. 
Ovim pogiblima treba se suprotstaviti i podu- 
zeti sve oko spašavanja mladeži. Podupiri 
dakle, katolička omladinska društva i skupljaj 
im članove. Imaj na umu, da odraslu mladež 
ne valja puno koriti, nego je radije s mnogo lju- 
bavi i razumijevanja upozoravati na pogi- 
bli i Odu evljavati za više ideale. Bez čiste mla- 
deži — nema nam sretnih obitelji ! 


3. Za sretne brakove. 

Ženidba odlučuje ne samo o sreći i nesreći 
u životu, nego često i o cijeloj vječnosti. Radeći 
za sretne brakove valja ponajprije sprečavati 
sva ona spoznanstva, koja svršavaju u mješo- 
vitim brakovima, otpadima od vjere, rasta- 
vama braka ili u brakovima svodnika. Često 
je tome krivo samo neznanje ili lakoumnost. 
Tu je onda nužna savjesna i ljubazna pouka, 
da se spriječi mnogo zla. Bori se i proti poslov- 
nih i prisilnih brakova. Takve slučajeve saopći 
župniku. Nastoj da izmiriš zavađene bračne 
drugove i ustaj protiv narušitelja obiteljskog 
mira i protiv blebetuša. 

Od sudbonosnih je posljedica za svaki narod 
opadanje porođaja, bijela kuga, koja ne da, 
da djeca dolaze na svijet. To je u nebo vapijući 
grijeh koji vuče za sobom pravednu i strašnu 
kaznu Božju. Bori se protiv te pošasti, gdje 
god samo možeš, a prije svega svojim vlastitim 
dobrim primjerom, upućivanjem, da su ta djela 
strašni grijesi, da imaju sudbonosne poslje- 
dice, da vode narod do sigurne propasti, 
ako se ne vrati s te stramputice. 

Za katoličku štampu. 

Štampa je danas velesila. Kako listovi pišu, 
tako ljudi čitaju, misle i rade. Štampa je mno- 
go kriva današnjoj bezbožnosti. A loša štam- 
pa može se pobijati samo širenjem dobrih 
spisa. Zato neka bude naša zadaća : Svaka 
katolička kuća treba da prima svoj katolički 
list. Prije svega jedan religijozni časopis (gla- 
snik) za izgradnju duhovnog života i jedan 
katolički kalendar. Sve nekršćansko i nećudo- 
redno treba da se ukloni, osobito oni islikani 
časopisi sa svojim besramnim slikama. U tom 
pogledu uvijek najprije pometi pred svojim 
vratima. Osim toga preporučuj katoličke li- 
stove, spise, kalendare i si. svojim rođacima, 
prijateljima, susjedima, bolesnicima. Daj im 
dobre listove da čitaju i bori se protiv protu- 
vjerskih spisa u katoličkim obiteljima. Zahtije- 
vaj katoličke listove u novinskim prodavačni- 
cama, po željezničkim stanicama i po gradovima, 
u svratištima i u društvima. Kupi češće nabo- 
žne časopise, da ih podijeliš među siromašne. 
Sprečavaj širenje knjiga i spisa, što ih kojeka- 
kvi „Ozbiljni istraživači biblije” i „Adventi- 
sti” ili druge sekte nastoje prokrijumčariti 
u katoličke kuće. Upozori i pouči ljude, koji 
ne š ute ništa zla, i javi svom dušobrižniku, 
ako takvi ljudi obilaze mjestom. 

* * * 

Sv. Pavao kaže: „Spavaju mnogi”. (1. Kor. 
11, 30.). Danas su pripadnici toga uspavanoga 
katolicizma nažalost u većini. Katoličkoj 
Akciji je zadaća, da ove, što spavaju i što su 
ravnodušni i nehajni, probudi na život aposto- 
latom molitve, dobroga primjera i pouke, 
da opet postanu živi udovi mističnoga tijela 
Kristovoga, Crkve katoličke. Čekaju nas go- 
lemi zadaci. Zato treba, da se dignu na rad 
mnogi i svi. Priredio : F. Orlović. 


SLAVA I PLODOVI SVETOGA KRIŽA 


Požeški organizovani članovi Katoličke Akcije 
našli su obilno polje apostolata u radu za dobru 
štampu. Oni su ne samo proširili lijep broj 
katoličkih novina, knjiga i časopisa, nego su 
i sami izdali više dobrih izdanja. To je sada 
najzaslužniji rad kulturne Požege, koja i u ovo 
doba opće svjetske krize ne zaboravlja svojih 
tradicija. Među novijim izdanim knjigama za- 
cijelo je najbolja Nežićeva knjiga „Slava i plodovi 
Svetoga Križa”. Knjiga zaslužuje, da uđe u sve 
naše krajeve i kuće. Naročito će dobro doći 
zavodima, u kojima se odgaja naša omladina. 
Šteta je, što je knjiga izašla u vrijeme, kada 
su se učenici razišli kući na praznike. Ali naši 
odgojitelji treba da to djelce uzmu i zapamte 
pa da ga kasnije preporuče svojoj omladini. 
Ovakvo je štivo nada sve savremeno. Članovi 
Katoličke Akcije imadu krasan priručnik o 
svetoj godini. Tu su ukratko poslije općenite 
pouke i opisa hodočašća prikazani životi sve- 
taca i blaženika, koji su proglašeni u godini 


najvećega jubileja. Knjiga je uređena lijepim 
brojem slika. Hvala Bogu, da ovakvu knjigu 
imamo. Zahvalni smo Požegi, što nam ju je dala. 
Da nabrojimo samo neke svece i blaženike, o 
kojima pisac govori : sv. Bernardica Subiru, 
sv. Ivan Bosko, sv. Konrad iz Parchama (ili 
bi možda odgovaralo još bolje duhu hrvatskog 
jezika, kad bi se reklo : sv. Konrad Parcham- 
ski), bi. Đema Galgani, bi. Josip Pinjateli i dr. 
Knjižica je štampana na boljem papiru uz 
cijenu od dinara 10.— i ujedno je priređeno 
pučko izdanje, posvema jednako ovome, tek 
je neka razlika u papiru, a cijena joj je Din 
6. — . Kod pučkog izdanja se zaračunava pošta- 
rina od dinara 1. — . 

Knjižica se naručuje na naslov : Dobra štam- 
pa, zadruga s. o. j, u Slavonskoj Požegi, a no- 
vac se šalje ili unaprijed ili poštanskim čekom 
na ime Hrvatska seljačko-obrtnička zadruga 
u Slav. Požegi br. 38524. 

Knjižicu je napisao Dragutin Nežić. 


Život s Crkvom 

NOVI ZAGREBAČKI NADBISKUP-KOADJUTOR 


Kroz nekoliko posljednjih godina po više 
puta se postavljalo pitanje : tko će biti ime- 
novan nadbiskupom koadj utorom i nasljedni- 
kom hrvatskog metropolite ? Osobito se narod 
zanimao za nasljednika našem sijedom Nat- 
pastiru u časovima, kad mu je zdravlje bilo 
potkopavano bolešću. I sam se preuzvišeni 
gospodin Nadbiskup radi starosti i slabog 
zdravlja pobrinuo kod Sv. Stolice, da još za 
života svoga dobije pomoćnika i nasljednika. 

Bilo je više imena spominjano, koja su do- 
bro poznata i širim slojevima našega naroda 

— ali nedokučivi su putovi Božji ! Providnost 
Božja bacila je svoje oko na skromnog, mla- 
dog, gotovo nepoznata javnosti svećenika 
dra Alojzija Stepinca. Njega je Sv. Stolica 
imenovala nadbiskupom koadjutorom i na- 
sljednikom hrvatskog mitropolite. Ta se vijest 
raširila munjevitom brzinom po svim dijelovima 
naše prostrane nadbiskupije i radosno je od- 
jeknula u svim srcima Hrvata katolika. Sre- 
tan je čitav narod, jer naš novi nadbiskup 
dolazi iz srca našega naroda, iz njegove sredine 

— dijete je naime seljačkih roditelja. Svi su 
sretni, jer su za svoga oca i natpastira dobili 
opet svećenika po Srcu Isusovu. 

Životopis novoga Nadbiskupa-koadjutora. 

Novi nadbiskup koadjutor dr Alojzije Ste- 
pinac rođen je 8. V. 1898. u Krašiću u jastre- 
barskom kotaru. Roditelji mu Josip i Barbara 
poznati su u onom čitavom kraju kao najimuć- 
nija ali i kao naj pobožni ja obitelj. Pučku školu 
svršio je u rodnom mjestu. Iza toga roditelji 
su ga dali u srednju školu sa željom da postane 
svećenikom. Kao pitomac Nadbiskupskog kon- 
vikta u Zagrebu polazio je u gornjogradsku 
gimnaziju, gdje je svršio šest razreda. U sedmi 
razred upiše se u Nadbiskupski licej na Kap- 

tolu i tu je ostao do ljeta 1916. godine. Budući 
da je nenadano pozvan u vojsku, morao je odmah 
iza sedmoga razreda položiti maturu. Kao voj- 
nik sudjelovao je u bitkama na Soči i Pijavi. 



MSGR DR ALOJZIJE STEPINAC 
zagrebački nadbiskup-koadjutor 


Tu ga prilikom jedne bitke zasula mina, ali 
uz pomoć Božju izvukli su ga sretno iz smrtne 
pogibli. Bio je napokon zarobljen i iz zaroblje- 
ništva 1918. godine prevezen je u Solun, oda- 
kle se iza svršenoga rata vratio kući. Godine 
1919. upisao se na agronomski fakultet u Za- 
grebu, da uči gospodarstvo. Konačno se vra- 
tio kući i posvetio se gospodarstvu. Strahote 
rata, ono klanje i prolijevanje nedužne krvi, 
duboko se ucijepile u njegovu dušu. Dulje vre- 
mena osjećao je u sebi poziv Božji za sveće- 
nički stalež. Zato kod kuće na gospodarstvu 
nije mogao umiriti svoje duše. Napokon nakon 
tolikih promjena, koje je doživio u svom ži- 
votu, odluči i pođe o svom trošku u Rim u 
isusovački zavod Germanicum na nauke. U 
Rimu je' kroz sedam godina slušao predavanja 
najboljih profesora na sveučilištu „Grego- 
riana”. Položio je stroge ispite iz filozofije i 
bogoslovije sa stupnjem doktorata. U zavodu 
bio je jedan od najrevnijih i naj pobožni j ih 
đaka. Zaređen je za svećenika u Rimu 28. X. 
1930. godine, a u Zagreb se vratio ljeti 1931. 
god. Preuzv. gosp. Nadbiskup uzeo ga je u nad- 
biskupsku kancelariju, gdje je vršio razne du- 
žnosti. Bilo mu je povjereno vodstvo karita- 
tivne akcije u Zagrebu. Privremeno je vršio 
dušobrižničku službu u Sv. Ivanu Zelini. Ne- 
davno je bio imenovan bilježnikom Duhovnog 


Stola. Konačno je po Providnosti Božjoj iza- 
bran i imenovan nadbiskupom koadjutorom. 
Iskustvo i vrline novoga Nadbiskupa-koadjutora. 

Jest, imamo nadbiskupa, novoga nadbisku- 
pa, bogata iskustvom. Iskusio je mnogo dobra, 
ali još više zla. Imao je prilike da štošta do- 
živi kao đak, vojnik, gospodar i svećenik. 
Prošao je kroz različne prilike života, iz kojih 
je naučio mnogo. U toj školi života stekao je 
naš novi nadbiskup lijepo bogatstvo kreposti, 
koje ga rese : svećenička revnost, pobožni 
život i veliko znanje. Odlikuje se i milostivim 
srcem. A da je njegovo srce uistinu tako puno 
ljubavi prema bližnjemu, to znade dobro mno- 
gobrojna zagrebačka sirotinja. Ove su odlike 
nama jamstvo, da je stolica hrvatske metropolite 
opet dobila sposobnoga čovjeka, koji će moći 
i znati u ovim najkritičnijim časovima voditi 
narod svoj i ispuniti do kraja zadaću, koju mu je 
Providnost Božja namijenila. 

A vi, pobožni štovatelji Blažene Gospe i 
revni čitatelji „Naše Gospe Lurdske” zahvalite 
dobroti Božjoj i određenju Providnosti Bo- 
žje, koja se tako divno očitovala kod imeno- 
vanja novoga nadbiskupa. Molite Našu Go- 
spu Lurdsku, da svemogući Bog dade more 
svojih milosti našem novom natpastiru u nje- 
govom radu na dobro Crkve i našega naroda. 

F. Cvetan. 


OBRED I MOLITVE KOD SV. MISE 


Sv. Pričest i svršetak sv. Mise. 

Iza Pretvorbe najvažniji dio svete Mise jest 
sv. Pričest. Kako je sv. Misa i žrtva mirotvorna, 
potrebno je, da oni, koji je prinose, i blaguju 
od žrtvenih darova, jer bi inače žrtva mirotvor- 
na bila nepotpuna. U svojoj neizmjernoj do- 
broti postavlja nas Gospod za svoj stol. Pošto 
je primio žrtvene darove daje nam ih natrag 
i hrani nas u sv. Pričesti svojim Tijelom i Krv- 
lju. U sv. Pričesti postajemo u pravoj mjeri 
dionici svete misne žrtve. 

Priprava za sv. Pričest. 

Svećenik najprije moli Gospodnju molitvu 
Oče naš — latinski : Paster noster. Prošnja : 
„Kruh naš svagdanji daj nam danas”, krasno 
izražava čeznuće za hranom ne samo tjelesnom 
nego i duševnom, a to je baš hrana, koju pri- 
mamo u sv. Pričesti. Iznesavši svećenik pred 
Boga šest prošnja Očenaša dodaje narod i sed- 
mu (preko ministranta), kad veli : „Nego oslo- 
bodi nas od zla”. Taj vapaj naroda za pomoć 
potkrepljuje svećenik riječju : Amen. A onda 
kao posrednik između Boga i naroda razvija 
tu prošnju u molitvi, koju tiho moli: „Izbavi 
nas, molimo Gospode, od sviju zala prošlih, 
sadašnjih i budućih, i podaj milostivo mir 
u naše dane po zagovoru blažene i slavne va- 
zda Djevice Bogorodice Marije i blaženih tvo- 
jih apostola Petra i Pavla i Andrije i sviju sve- 
tih, da budemo pomoću Tvojega milosrđa od 
grijeha vazda slobodni i riješeni svake smetnje. 
Po istom Gospodu našem Isusu Kristu...” 

Dok moli ovu molitvu prekriži se patenom, 
poljubi je i stavi na nju svetu Hostiju, s koje 
je opet za čas uzima i prelomi na tri dijela. 
Dva najveća dijela stavi na patenu, a treći 


spušta u kalež i pri tom glasno veli : „Paks 
Domini — Mir Gospodnji bio uvijek s vama”, 
a ministrant veli: ,,I s duhom tvojim”. Odmah 
iza spuštanja moli : „Ovo miješanje i svećenje 
Tijela i Krvi Gospoda našega Isusa Krista 
neka bude nama, koji ga primamo u život 
vječni. Amen.” — Spuštanjem svete Hostije 
u kalež hoće nam se živo prikazati, kako se 
ujedinjuju prilike Tijela i Krvi Kristove da se 
tako ujedinila i duša s tijelom Gospodnjim 
kod njegovoga uskrsnuća. 

Lomljenje svete Hostije živo nam prikazuje 
Spasiteljevu muku na križu. Kao da gledamo 
pred sobom Tijelo Gospodnje rastrgano, blijedo 
i izranjeno. K tom Spasitelju, koji sada leži 
na oltaru tako reći satrt našim grijesima i 
prinesen za bezakonja naša, obraća se svećenik 
i ponizno govori tri puta udarajući se pri tom 
u prsa : „Agnus Dei — Jaganjče Božji, koji 
odnimaš grijehe svijeta, smiluj se nam.” Treći 
put završuje s prošnjom: „Podaj nam mir!” 
U Misi za pokojne završuje se „Jaganjče Božji” 
prvi i drugi put s još življom molbom : „Podaj 
im vječni mir!” 

Najbliža priprava za sv. Pričest. 

Iza tih triju zaziva moli svećenik sagnut 
tri molitve. U prvoj moli za mir i jedinstvo, 
napose za Crkvu koja je duhovno tijelo Kristo- 
vo. U drugoj se molitvi spominje neizmjerna 
ljubav presv. Trojstva, koje je odlučilo izbaviti 
svijet tako, da Sin Božji, koji sada kao zaklan 
Jaganjac počiva na žrtveniku, smrću svojom, 
poda život svijetu. Treća molitva, koja je već 
neposredna priprava za Pričest, glasi : „Go- 
spode Isuse Kriste ! Neka mi blagovanje Tvo- 
jega Tijela, koje se ja nedostojan usuđujem 

primati, ne bude na sud i propast, nego neka mi 
po Tvojoj milosti hrani i liječi dušu i tijelo. 
Koji živiš i kraljuješ s Bogom Ocem u jedinstvu 
Duha Svetoga Bog po sve vijeke vijekova. 
Amen.” 

Svršivši te molitve i poklonivši se uzme u 
ruke sv. Hostiju, i veli : ,,Uzet ću nebeski 
kruh i prizvat ću ime Gospodnje”. Zatim se 
ponizno sagne i držeći u lijevoj ruci zlatnu 
pliticu sa sv. Hostijom, udara se desnom u prsa 
i govori tri puta : „Gospode, nijesam dostojan 
da uđeš pod krov moj, nego samo reci riječ 
i ozdravit će duša moja.” Ove je riječi uzela 
Crkva iz evanđelja sv. Mateja, gdje se pripovijeda 
kako je Spasitelj krenuo na molbu stotnikovu 
u njegovu kuću, da mu izliječi slugu. No stot- 
nik u velikoj vjeri i poštovanju prema Spa- 
sitelju vidio je, da nije vrijedan primiti tolikoga 
gosta, pa je zato sav skrušen rekao : „Gospo- 
dine, nijesam vrijedan da uđeš pod krov moj, 
nego reci samo riječ i ozdravit će sluga moj !” 
(Mat. 8, 8.). 

Sada svećenik uzme svetu Hostiju u desnu 
ruku, načini njome znak sv. križa i veli : „Tijelo 
Gospoda našega Isusa Krista neka čuva dušu 
moju za vječni život. Amen,” i pričesti se 
s najvećim poštovanjem Tijelom Gospodnjim. 
U tom času ostane svećenik kratak čas u sabra- 
nosti. Kako i ne bi ! Primio je Onoga kome je 
u slavi klicao : „Ti sam svet, Ti sam Gospod, 
Ti sam Višnji, Isuse Kriste sa Svetim Duhom 
u slavi Boga Oca”. U tom sretnom času kao da 
ne zna drugo te se sa psalmistom pita : „Što 
da uzvratim Gospodu za sve, što mi je uči- 
nio ?” (Ps. 115, 3.). I dok sakuplja patenom 
čestice svete Hostije koje bi slučajno mogle 
ostati na korporalu govori : „Uzet ću čašu spa- 
senja i prizvat ću ime Gospodnje. Hvaleći 
prizvat ću Gospoda i izbavit će me od mojih 
neprijatelja”. I sad uzme kalež prekriži se 
njime i govori : „Krv Gospoda našega Isusa 
Krista neka čuva moju dušu za vječni' život. 
Amen.” 

Po tom pije presvetu Krv, koju je Isus pro- 
lio za nas na križu s tolikom ljubavi i ostavio 
je nama kao dragocjeno pilo za spasenje. 

Zahvaljivanje nakon svete Pričesti. 

Kad se svećenik pričestio, ispere prste i kalež 
s vinom i vodom. To čini zato, da ne ostane 
ni jedna čestica sv. Hostije i Krvi. Dok ovo 
obavlja moli da bi milosti, koje je primio pri- 
manjem Tijela i Krvi Gospodnje, ostale uvijek 
s njime. Evo te molitve : „Gospode, neka Tvoje 
Tijelo koje sam primio i Krv koju sam pio, 
prionu uz moje srce. Ne daj, da u meni koji sam 
okrijepljen čistim i svetim tajnama, ostane 
ikakva griješna ljaga. Koji živiš i kraljuješ u 
vijeke vijekova. Amen. 

Kad je očistio i složio kalež, ide na stranu 
poslanice i čita molitvu, koja se naziva Ko- 
munio — Pričesna molitva. — To je prva za- 
hvalna molitva sv. Pričesti. Redovito je to 
koji stih iz psalma, koji su u prvo doba pjevali 
čitavo vrijeme, dok su se vjernici pričešćivali. 
Na pr. na devetu nedjelju po Duhovima: „Ku- 
šajte i vidite kako je sladak Gospod ; blago 
čovjeku koji se uzda u Njega”. Zatim pozdrav- 


lja puk u sredini oltara pozdravom : Gospodin 
s vama, — te se vraća knjizi da Tnoli Postko- 
munio — Popričesnu molitvu. Na istu ne- 
djelju moli svako u toj molitvi : „Gospode 
budi nam nebesko otajstvo, obnova duše i tije- 
la, da oćutimo učinak svega što poštujemo 
i izvršujemo, po Gospodinu našem Isusu....” 

S ovom Popričesnom molitvom svršava se 
zahvaljivanje za sv. Pričest i dolazi : 

Svršetak sv. Mise. 

Svećenik posljednji put pozdravi vjernike 
s Gospodin s vama — i riječima: „ Ite, missa 
est !” naviješta da je misa gotova. S ovim 
liturgijskim : ,, Ite — što znači : — „ Idite kao 
da nam svećenik govori : Idite svaki na svoje 
mjesto, na svoj posao, kamo vas je poslao 
Krist. Okrijepljeni i ojačani milošću sv. Mise 
idite na rad, na rad za Krista. 

No prije nego će vjernici otići, okrene se sve- 
ćenik k oltaru i sagnut moli : „Neka Ti bude 
milo, sveta Trojice, djelo moje službe i podaj 
da žrtva, što je, premda nedostojan prinesoh 
očima Tvojega veličanstva, bude Tebi prijat- 
na, a na mene i na sve, za koje sam je prinesao, 
neka izlije Tvoj blagoslov. Po Kristu Gospodu 
našemu. Amen.” 

I sad poljubi oltar, podigne oči i ruke k nebu 
želeći da odanle siđe blagoslov, okrene se k vjer- 
nicima i blagoslovi ih riječima : „Blagoslovio 
vas svemogući Bog Otac i Sin i Duh Sveti”, a 
ministrant veli : Amen. 

Zatim čita još na strani evanđelja početak 
Evanđelja po sv. Ivanu. Tu sv. Ivan opisuje 
kako je Riječ Božja (sin Božji) bila od vijeka 
kod Oca ; kako je sišla s neba i postala tijelom 
i prebivala među nama, da nas učini djecom 
Božjom. Posljednje su riječi toga Evanđelja 
ove: ,,I Riječ je tijelom postala (pri tom kle- 
kne) i prebivala među nama. I vidjesmo slavu 
njegovu kao jedinorođenoga od Oca, puna mi- 
losti i istine” ; Ministrant veli na to : ,,Deo 
gratias — Bogu hvala !” I u sv. Misi sišla je 
Riječ Božja s neba da prebiva među nama, 
da unese u srca naša milost i istinu. 

Kad pobliže promatramo sv. Misu, njezine 
pojedine molitve i obrede, vidimo da je s pra- 
vom rekao sv. Franjo u svojoj knjizi : „Filotea” 
za sv. Misu ovo : „Sveta je Misa sunce svih 
duhovnih poslova, središte kršćanske vjere, 
srce pobožnosti”. Sabor pak Tridentinski veli, 
da nema za vjernike „svetijega i božanstvenije- 
ga djela od sv. Mise”. Što da onda zaključimo ? 
Ništa drugo, nego čvrsto odlučiti, da ćemo 
što češće pribivati svetoj Misi. Zapamtimo 
si i riječi koje je kazao jedan vođa turista (pla- 
nina a) u Tirolu : „Najveći je posao, što ga čo- 
vjek može da izvrši — pribivati sv. Misi.” 

I. Rukelj. 



CVIJET IZ 1ERUSALIMA 


blagoslovljen na grobu Isusovu i na mjestu smrti 
BI. Djevice Marije, dobit će svaki na dar sa sve- 
tom sličicom, tko daruje barem 10 dinara za oltar 

KRALJICI HRVATA U JERUSALIMU X 

Gospa dobrog savjeta 

SIROMAŠTVO DUHOM 


Za duhovni napredak vrlo je potrebno svla- 
davanje neurednih želja za ovozemskim bla- 
gom. Nauk o tome nije potreban samo čovjeku 
imućnom, nego i svakom siromaku. Ne radi 
se naime o samom posjedovanju zemaljskoga 
blaga, nego o neurednoj težnji za njim. U 
današnje vrijeme novčane krize ne će se jamačno 
naći tako lahko velikih bogatuna, kojima bi 
ovo promatranje bilo korisno. Ovakvi naime 
obično ne čitaju nabožne spise. Nauk o siro- 
maštvu duhom je potreban svakom pojedinom 
čovjeku, kojemu je stalo do duhovnih dobara. 
Svojevoljno potpuno siromaštvo, možda još 
i zavjetom povezano, nije za svakoga, no duh 
siromaštva je nuždan svakom onom, koji želi 
napredovati u duhovnom životu na putu savr- 
šenstva. 

„Blago onima, koji su siromašni duhom”, 
govori Gospodin. Prenesemo li te Isusove riječi 
na blago ovoga svijeta, onda vidimo, da On 
traži drugim riječima : „Čovječe, nemoj se pri- 
lijepiti uza svoj imutak !” To je otrov za lju- 
bav prema Bogu i bližnjemu, ako čovjek traži 
neprestano svoju sreću u zemaljskom blagu. 
Sasma je svejedno, jesu li njegove želje uprav- 
ljene k ogromnim svotama ili malenima. Nije 
veličina imutka glavno. U tome ne mora samo 
po sebi biti zlo. Ljudi vrlo imućni mogu pro- 
voditi život siromaka duhom, dok i prosjak 



MAJKO DOBROG SAVJETA, 
moli za nas ! 


može oslabiti svoj duhovni život, što više 
ga i uništiti, ako se neuredno dade na 'Uživanje 
u onoj malenkosti, koju posjeduje. Neuredna 
težnja za posjedovanjem zemaljskih dobara, 
makar i neznatnih, rađa prevelikom brigom 
i mukom, kako da ih čovjek pribavi. Nakon 
toga nema ipak u njihovom posjedovanju 
srce ljudsko svoje zadovoljstvo. Neprestano 
ga muči strah, ne će li sve jednom izgubiti. 
I kad se dogodi, da u istinu štogod izgubi, 
onda nastupa prekomjerna žalost i bol, koja ne 
traži utjehe kod Gospodina. Naprotiv ! Ta- 
kva žalost prelazi sve dopuštene granice, pa 
znade i upravnim uvredama siktati na Gospo- 
dina. Na takvom se čovjeku obistinjuje riječ 
Duha Svetoga u knjizi Mudrosti : „Tko ljubi 
zlato, ne živi bez grijeha”. Nadolaze još k tome 
i đavolske zamke, zatim sve to veća želja za 
posjedovanjem zemaljskih dobara, griješno sti- 
canje njihovo i konačno, duhovna propast. 
Naprotiv ljudi, koji su se dali na siromaštvo 
duhom, ne dolaze do zla, i ako ih je Gospodin 
obdario izobiljem zemaljskog imutka. Divan 
je primjer u tom pogledu Job. Posjedovao je 
veliki imutak. Bio mu je samo prolazni vlasnik 
i uživalac. Srce njegovo nije obuhvatalo bogat- 
stvo, nego pobožnost, strpljivost i predanje 
u Gospodina. Zato i posvema osiromašivši, 
ne mrmlja protiv Boga. Sve svoje nesreće 
gleda u svijetlu Božje Providnosti. On se kla- 
nja toj Providnosti i Njoj se pokorava. 

Kako da steknemo pravi duh siromaštva 
poučaje nas sv. Ignacije Lojolski u jednoj 
lijepoj poredbi. Svetac kaže, da se čovjek 
imade prema zemaljskim dobrima vladati 
kao kip. Kip ne osjeća veselja, ako ga odjenemo 
u prekrasnu odjeću, naresimo draguljima, 
košto se niti ne žalosti, ako ga odjenemo u 
dronjke. Njemu je svejedno, stavimo li mu u 
ruke vrećicu dukata ili zemlje. Savršeno mu je 
svejedno, jer kao neživo biće, ne osjeća ništa. 
I mi moramo biti mrtvi za sve, što se zove 
zemaljskim blagom. Imademo li, e pa hvala 
Bogu. Smijemo uredno i umjereno uživati. 
Ne imamo li ovozemskoga blaga, moramo biti 
zato posvema ravnodušni. Moramo zatim biti 
vazda spremni na to, da rado dijelimo milo- 
stinju. To je izvrstan način, kako da čovjek 
postigne duh siromaštva. Milostinju može 
dijeliti svatko. Način nam je sam Gospodin 
dao na usta staroga Tobije. Tobija kaže svome 
sinu : „Sinko ! Imadeš li mnogo, daj mnogo, 
imadeš li malo, daj malo”. Vrlo je dobro, da 
se čovjek barem od vremena do vremena od- 
riče svoga blaga. 

Mnogi su poslušali doslovno Isusove riječi : 
„Ajde prodaj sve što imadeš i razdijeli siro- 
masima.” 

Siromaštvo duhom je potrebito za duhovno 
napredovanje. Zamislimo se u to. Provodimo 
ga u život, osjetit ćemo na sebi istinitost Go- 
spodnjih riječi: „Blaženi siromašnu dihom...” 

Priredio D. Hren. 

Kršćanska obitelj 


BASKIRSKI POGLAVICA I RUSKI SELJAK 


Neki je ruski seljak živio zadovoljno u svojoj 
kući. Nije doduše bio bogat, ali je ipak imao 
toliko, koliko spada na zadovoljstvo. Jednoga 
dana dobije u ruke neke proklete novine. U 
njima pročita, da kod Baskira imadu još ogrom- 
na neobrađena polja, i da će svaki, koji metne 
punu kapu zlatnika pred noge poglavice, do- 
biti toliko zemlje, koliko pješice može obići 
od izlaska do zalaska sunca. 

Naš seljak nije više imao mira ! Prodao je 
sve. Upravo je punu kapu zlatnika dobio za 
sve svoje dobro i imanje. I dođe nakon dugog 
putovanja^ u zemlju Baskira. Nađe sve tako, 
kako je čitao u novinama. Poglavica obnovi 
svoje obećanje, ali dometne : „Neka bude ! 
Ali pazi ! Kod zalaska sunca moraš biti ovdje 
na vrhu brežuljka, odakle polaziš. Dođeš li 
samo jednu minutu kasnije, izgubio si novac 
i zemlju.” 

Seljak je počeo trčati. Ptice su cvrkutale 
i sunce je bacalo svoje prve zrake na lijepo 
zemljište, što je ležalo pred njim. 

— Kakva lijepa ravnica ! Ah, biti će moja. 
Ovdje će se moja pšenica sjati. Tamo je lijepa 
šuma, a ta će mi dobro doći. Tamo livada, 
nju moram imati ! 

Bilo je podne. Još je uvijek išao naprijed... 
— Da se već vraćam ? Ne, ne, tamo je još 
lijep komad zemlje, taj mora biti moj! Već 
ću se požuriti, da se još vratim do zalaska 
sunca. Ali je komad bio veći, nego što je mi- 
slio. — Još malo napred... tako... — Obi- 
šao ga je i žurio se natrag. Ali sada sa stra- 
hom .^opazi, da sunce već zalazi. Moram se 
vrlo žutrii, ako hoću još do zalaska sunca da 
budem natrag ! 

Činilo mu se, kao da su mu baskirski pogla- 
vica i muževi domahivali. Ali, oni su još vrlo 


daleko! A sad još mora na brijeg... dolje je 
lako išlo... ali gore, tu se čovjek mora znojiti. 
Ispruži ruke preda se i trči... žuri se... 
trči što može. Ali se i sunce uvijek brže spušta, 
...uvijek brže. „Ah, sve ću izgubiti!... sve!” 

Njegovo srce kuca kao kovački čekić i u plu- 
ćima ga bode, kao nož. Ali on trči, što samo 
može. . . 

Sad se sunce već potpuno približuje zapadu. . . 
Oči mu postanu mutne od pomisli : „Novac, 
zemlja, sve je propalo... sve... sve!” Još 
jedan zadnji napor... on se spotakne i padne 
u travu, digne se i pođe naprijed zadnjom 
snagom i zasopljujućim dahom. Pred njime je 
cilj . . . Zadnje zrake sunca padaju još na nje- 
govo zlato... još 20 metara... još jedan za- 
let... 

Sada... sada zalazi sunce, i naš seljak pade 
kao mrtva vreća pred noge poglavice. Krv 
mu navali iz ustiju i nosa... Još malo i... 
umre. 

Poglavica dozove jednoga slugu i reče mu : 

„Iskopaj raku dva metra dugu i jedan metar 
duboku. Ovaj „komad zemlje” dosta je za jed- 
nog čovjeka”. 

* * * 

„Ovaj komad zemlje dosta je za jednog čo- 
vjeka”. 

I mi se mučmo i težimo, nastojimo, borimo 
se, gonimo i jurišamo naprijed... naprijed 
i ne mislimo na to, da sunca već nestaje i da će 
skoro zaći ... 

Prijatelju, ne zaboravi : Prije nego što sunce 
tvoga života zađe, ti moraš biti na cilju, tamo, 
odakle si pošao... kod kuće... kod kuće... 
kod nebeskoga Oca ! 

Priredio : J. Ott. 


GDJE JE NEBO? 


Neki je župnik jednom propovijedao o nebu. 
Naskoro srete na ulici bogataša iz svoje župe. 
,,V lečasni, reče ovaj, „bilo je sasvim lijepo, 
što ste govorili o nebu ; samo ste zaboravili 
reći, gdje je zapravo nebo.” Reče to i malko 
se porugljivo nasmiješi. „To ću vam odmah 
pokazati”, odvrati župnik. „Vidite, tamo preko 
stanuje uboga udovica sa svojom djecom. 
Ljudi su siromašni i bolesni i nalaze se u najve- 
ćoj bijedi. Pošaljite im ugljena i jestiva i pla- 
tite liječnika i apotekara i po tom čitajte, što 
je evanđelist Matej napisao o tome u poglavlju 
25. onda ćete uskoro znati, gdje je nebo.” 
Bogataš, koji je mislio, da će župnika malko 
smesti, bi vrlo zbunjen na taj mudri odgovor 
i posluša savjet župnikov. Još je istog dana 
nadario ubogu porodicu. Bio je i znatiželjan, 
što o tome govori evanđelist Matej. Tamo nađe 
riječi : „Dođite blagosloveni Oca mojega i pri- 
mite kraljevstvo, što sam vam prip avio od po- 
četka svijeta. Jer bio sam gladan, i vi ste me 
nahranili. Bio sam žedan i vi ste me napojili. 


Bio sam gol i vi ste me obukli. Bio sam bole- 
stan i vi ste me pohodili. Zaista vam kažem, 
što ste god jednom od ove moje najmanje 
braće učinili, meni ste, učinili !” (Mat. 25, 34-40). 

Naskoro su se opet sreli bogataš i župnik. 
„Velečasni”, reče ovaj, „Hvala Vam na lekciji, 
koja mi je bila obraćenje. Imate pravo. Poslu- 
šao sam Vaš savjet i učinio samo dobro onoj 
siromašnoj obitelji. A onoga sam dana bio u nebu. 
Ne možete si ni pomisliti osjećaj radosti, što me 
je obuzeo. Sada vjerujem u nebo.” 

Ovakav put u nebo, to jest put milosrđa, 
nažalost ne poznaju više mnogi bogataši, koji 
kažu da su dobri kršćani. Takvima će teško biti 
doći u nebo po riječima Spasiteljevim : „Lakše 
će proći deva kroz uho igle, nego bogataš u 
kraljevstvo nebesko.” Priredio : J. Ott. 


TKO LJUBI I ŠTUJE NEBESKU GOSPU, 


darovat će barem 10 Din za oltar Kraljice Hrvata u Jerusa- 
limu. Darovi se šalju na Društvo sv. Jeronima. Svaki takav 
darovatelj dobiva na dar sličicu s cvijetom iz Svete Zemlje. 

Iz Apostolata sv. Ćirila i Metodfja 

NAŠI APOSTOLI 


Gospodin naš Isus Krist poslao je svoje 
apostole, da ; naviještaju Evanđelje: ,, Idite 

po svem svijetu...” Apostoli su izvršili svoju 
uzvišenu zadaću. Njihov je rad preuzela prava 
Crkva Kristova. Ona je vazda slala vjerovje- 
snike diljem cijeloga svijeta. Svaki narod imade 
tako svoje apostole. To su oni vjero vjesnici, 
koji su poput prvih apostola ostavili i dom i 
rod, pa pošli u nepoznate krajeve, da navije- 
štaju luč Evanđelja. Ovo su divno evanđeosko 
svijetlo među nama Slavenima zapalili sv. Ći- 
ril i Metodije. Sveta braća bili su veliki ljudi. 
I oni poput prvih apostola ostavljaju sve. 
Po narodnosti Grci, prelaze granice svoje domo- 
vine, potraže tuđe slavenske narode. Oni pri- 
donose potpunu žrtvu u svakom pogledu. 
Među Slavenima provode život molitve, rada 
i samoprijegora. Oni traže blagoslov i posla- 
nje u Apostolika, rimskoga pape, i ostaju u 
njemu vjerni Petrovoj pećini do smrti.. Njihova 
ljubav gori za spasenjem slavenskih duša. 
Neprijatelji Slavena postaju zato i njihovim 
ličnim neprijateljima. Oni trpe, no trpe u lju- 
bavi. Za neuke još Slavene brinu se oni u sva- 
kom pogledu. Donose im svijetlo svete vjere, 
ali i luč kršćanske prosvjete, podlogu svakom 
napretku i slobodu djece Božje. Divni apo- 
stoli nisu znali, da će njihova djela jednoga 
dana grijeh baš njihovog Bizanta razoriti. 
Nebrojene čete raznovrsnih slavenskih naroda 
priveli su oni k Petru. Veliki dio tih slavenskih 
naroda baš je Bizant odvukao od Petra. Da je 


to predvidio onaj nježni Ćiril, taj bi jamačno 
gorko plakao. Da je štogod o tome mogao slu- 
titi onaj brižni Metodije, taj bi jamačno u 
svojoj tamnici zaželio još veće muke i progon- 
stva za svoje drage Slavene. Sv. braća ne trpe 
više ništa. Oni su kod Gospodina s krunom 
neprolazne slave na čelu. Oni ondje mole za 
svoje Slavene. Oni nam i odanle propovijedaju. 
Ne govore nam više o svetoj vjeri, jer ju po- 
sjedujemo. Oni nam govore o svetom Sjedinje- 
nju. Kao da nas pozivlju na taj sveti rad. Oni 
nam govore : Vjera je imala svoje propovjed- 
nike, poslenike i mučenike, pa i sveto Sjedi- 
njenje mora imati svoje vijesnike, radenike i 
žrtve. 

Ako ikada, a to u mjesecu naših svetih apo- 
stola moramo moliti : ,, Sveta braćo Ćirile i 
Metodije, uskrisite rastavljenoj braći glasnike 
mira i sloge!...” Molitva je glavno, ali nije 
sve. Uz molitve mora biti povezan i naš rad. 
Svi se moramo dati na rad u smislu našeg 
Apostolata. Moramo tražiti nove članove, sa- 
kupljati članarinu, širiti naše glasilo. Moramo 
propovijedati ljubav, mir, slogu i smisao za 
rad oko svetog jedinstva. Svaka riječ, svaka 
molitva, mali koji darak, sve se neka prikaže 
u tu uzvišenu nakanu. Sv. braća dadoše gotovo 
cijeli svoj život za nas Slavene. Dajmo i mi 
nešto, koji smo sami Slaveni. Brat mora bratu 
željeti i priskrbiti svako moguće dobro, a naj- 
više dobro ža neumrlu dušu. 

D. 


OPORUKA SV. ĆIRILA 


Sv. braća Ćiril i Metodije, slavenski vjero- 
vjesnici Evanđelja, najveći su dobročinitelji 
slavenskih naroda. Oni su, tako rekući, duhovni 
oci pokrštenih Slavena. Oni su naime Slavene 
po sv. krštenju rodili, da postanu djeca velike 
..majke, katoličke Crkve Kristove. Kao brižni 
oci velike svoje duhovne obitelji uistinu su 
pokazali prema Slavenima veliku ljubav i po- 
žrtvovnost u svom apostolskom mukotrpnom 
djelovanju. No najjače otsijeva ta silna lju- 
bav prema Slavenima kod sv. Ćirila upravo 
u času njegove smrti. Sv. braća dobila su naime 
od sv. Oca Pape Hadrijana II. pohvalu i odo- 
brenje za svoj apostolski rad među Slavenima. 
Poveselili su se, kako će sada, okrijepljeni no- 
vom snagom, moći uspješnije djelovati na za- 
početom djelu. Tim više, što su se veselili, što 
je sv. Ćiril bio u Rimu od samog pape posvećen 
za biskupa. No Bog je u svojoj nedokučivoj 
providnosti odredio drukčije. Sv. Ćiril, obne- 
mogao od napornog apostolskog rada i od dugo- 
trajnog putovanja, teško je u Rimu obolio. 
Za svoje bolesti zaklonio se u samostan sv. 
Andrije kraj crkve sv. Gregorija Vel. u Rimu. 
I tu je doskora preminuo dne 14. veljače 869. 

Životopisac sv. Ćirila zabilježio nam je iz 
posljednjih dana njegova života nekoliko ga- 


nutljivih uspomena, koje su nam sačuvane u 
tako zvanoj „panonskoj legendi”. 

Panonska legenda. 

„Kad je Sv. Ćiril već više dana pobolijevao, 
vidje nekoga dana Božje viđenje i zapjeva : 
„Raduje se moj duh i klikuje moje srce, kad mi 
govore : Ulazimo u kuću Gospodnju” ! I obu- 
kao je časnu crkvenu haljinu i radosno je re- 
kao : „Odsada ne ću više služiti ni caru ni komu 
drugomu na zemlji, nego jedino Bogu svemo- 
gućemu”. I obuče sveto monaško ruho i pro- 
zva se Ćiril. 

Kad ga je bolest prikovala uz postelju, zovne 
na samrti k sebi brata Metodija, da mu ispo- 
ruči svoje posljednje želje. Znao je naime, da 
Metodije čezne da se povuče u samostansku 
tišinu na goru Olimp. Ali tada bi Slaveni ostali 
bez duhovnog pastira. Da se to ne dogodi, mo- 
lio je i zaklinjao sv. Ćiril svog brata Metodija, 
da se povrati k Slavenima : „Evo, dragi brate, 
bili smo drugovi i jednu brazdu smo orali na 
njivi Gospodnjoj .Sada pak ja padam na njivi, 
jer sam navršio dane svog života. A ti žarko 
ljubiš goru Olimp. Molim te, dakle, nemoj 
zbog samostanske gore ostaviti svoje misijsko 
polje, jer ćeš se tada sigurnije spasiti’”... 
I kad se približio čas, da uđe u mir i preseli 

se u vječno prebivalište, podigao je ruke svoje 
i sa suzama milio je Boga. 

Molitva sv. Ćirila na samrti. 

,, 0 Gospode, Bože moj, koji si stvorio sve an- 
đeoske redove i bestjelesne sile ; koji si nadvio 
nebo nad nama i utvrdio zemlju stvorivši sve 
iz ničesa, Ti svagda uslišavaš one koji vrše Tvoju 
volju i koji se Tebe boje i izvršu ju Tvoje zapo- 
vijedi, uslišaj i moju molitu : sačuvaj stado, 
koje je Tebi vjerno, a koje si izručio meni, nedo- 
raslom i nevrijednom svome sluzi. Oslobodi ga 
bezbožne i poganske pakosti onih, koji Te sra- 
mote. Pogubi trojezično krivovjerstvo ; umnoži 
svoju Crkvu novim mnoštvima i udruži ih sve 
u jedinstvu. Učini odabrane ljude složnima u 
jedinoj vjeri istinitoj i u pravom ispovijedanju 
vjere. Udahni im u njihova srca riječ posluš- 
nosti prema Tebi, jer je Tvoj dar, što si nas ne- 
dostojne odabrao za vijesnike Kristova Evan- 
đelja, koji se trsimo da činimo dobra djela i što 


je Tebi drago. Izručam Ti kao Tvoje one, koje 
si mi dao. Upravljaj njima svojom moćnom de- 
snicom i zakrili ih, neka svi slave Tvoje ime, 
Oca i Sina i Duha Svetoga. Amen”. 

Izljubivši se zatim sa svojim bratom i učeni- 
cima, rekao je : „Blagoslovljen Bog, koji nas 
nije predao u ropstvo naših nevidljivih neprija- 
telja, nego je raskinuo njihove mreže i izbavio 
nas od propasti.” 

Na to je preminuo u Gospodu, navršivši 
42 godine života, dne 14. veljače g. 869. po Kn 

Doista, najljepša oporuka, dostojna najple- 
menitijeg duhovnog oca, što ju je ostavio svo- 
joj djeci, pokrštenim Slavenima ! 0, kad bi 
si danas svi slavenski narodi živo dozvali ove 
riječi u pamet, pa iz dna duše molili i nastojali 
da se oživotvori sveta želja Ćirilova, da svi 
budemo jedno u pravoj vjeri Kristovoj i u oda- 
branom ovčinjaku Crkve Kristove ! 

Dr J. Oberški. 


RAD ĆIRILO-METODIJSKE SEKCIJE BOGOSLOVA U ZAGREBU 
U ŠKOLSKOJ GODINI 1933—1934. 


c Zagrebačkom bogoslovskom sjemeništ. mi- 
sijska i ćirilo-metodijska sekcija je kao jedan 
ogranak Marijine kongregacije bogoslova. Za- 
daća je te sekcije da probudi u mladim kleri- 
cima, budućim duhovnim vođama hrvatskoga 
naroda smisao za poganske misije i za istočne 
misije pod imenom „Apostolat sv. Ćirila i Me- 
todija”. Radi toga je sekcija nastojala, da 
upozna svoje članove sa takovim pitanjima. 
U tu je svrhu priredila u oktobru 1933. godine 
na misijski dan Akademiju. Osim toga je poz- 
vala par puta našega misionara u Bengaliji o. 
Antuna Vizjaka. On nam je održao 
predavanja iz misijskog područja u Bengaliji 
i pripovijedao nam svoje doživljaje, što ih je 
doživio ondje kao misijonar. 

Naša sekcija brinula se osim toga, da svoje 
članove oduševi i za rad za sjedinjenje rastav- 
ljene i udaljene naše braće sa zajedničkom nam 
majkom katoličkom Crkvom. Kako je bilo 
malo raspoloživog vremena, nije se moglo toliko 


raditi koliko se namjeravalo i očekivalo. Ali 
uza sve to sekcija je održala par sijela na ko- 
jima se raspravljalo samo o pitanju sjedinjenja 
odijeljenih kršćana, napose slavenskih sa kato- 
ličkom Crkvom. Pored toga ove godine je tako- 
đer sekcija proslavila molitveni dan za sje- 
dinjenje sa Akademijom. 

Članovi misijske i Ćirilo-metodijske sekcije 
znadu, da je molitva uz žrtvu najmoćnije s.red- 
stvo za proširenje kraljevstva Božjeg na zem- 
lji t. j. katoličke Crkve. Zato su se velikodušno 
odlučili, da žrtvuju od svoga malo slobod- 
nog vremena 1/4 sata svakog prvog petka i 
prve nedjelje. Tada su obavljali klanjanje 
pred Presvetim da Bog udijeli što više blago- 
slova i uspjeha u radu za obraćenje poganskih 
naroda i u radu za sjedinjenje odijeljenih krš- 
ćanskih naroda. 

Za to klečanje dobrovoljno se prijavilo : 
za misije 60, članova, a za sjedinjenje 58. 

Dolenčić, bogoslov. 


PISMO IZ 

0. Stjepan Sakač D. I., hrvatski Isusovac, koji 
je namješten za učitelja novaka u isusovačkom 
samostanu istočnog obreda u Albertinumu kod 
Slonima (Poljska), javlja o svome zavodu slijedeće: 

„Na blagdan Presv. Srca Isusova bit će 
ravno godinu dana, što ovdje u Albertinumu 
vršim službu učitelja novaka u prvom i jedi- 
nom novicijatu isusovačkom slavenskoga obre- 
da. Albertin je veliko selo, koje postaje pred- 
građe grada Slonima. Leži posred šuma bjelo- 
ruskih na prugi Varšava-Moskva, oko 80 km 
daleko od sovjetske granice. — Ovdje imademo 
jezero, rijeku, grofovski dvor, tvornicu papira, 
parnu pilanu itd. Kuće su siromašne, drvene, 
pokrite slamom 5 ili drvenim daščicama. Sta- 
novnici su po vjeri katolici, pravoslavni, te 
ima nešto Židova i baptista. U okolici ima do- 
sta komunista i bezvjeraca. U zavodu ima- 


POLJSKE 

demo veliku kapelu istočnog obreda za naše 
sjedinjene ; u njoj propovijedamo ruski za od- 
rasle, te bjeloruski za djecu. Nedaleko od za- 
voda nalazi se stara crkvica za katolike la- 
tinskog obreda, tu propovijedamo poljski. Ove 
godine kanimo graditi crkvu za oba katolička 
obreda. U nedalekom Slonimu nalaze se tri 
velike katoličke crkve i jedna pravoslavna 
(nekoć katolička redovnička), dok se među 
domovima krije stara muhamedanska džamija 
nekadanjih Tatara, koji su postali Poljaci. 
— Neko 10 km južnije od Albertina nalazi se 
slavni žirovički unijatski manastir, gdje je 
sveto živio i apostolski djelovao sv. Jozafat 
Kuncević. Sada je manastir u rukama pravo- 
slavnih. U njemu živi 10 zapuštenih monaha. 
Nekadanji bazilijanski samostan promijenjen 
je u šumarsku školu. 

0 Uskrsu pohodio me iz Dubna 0. Dostal 
D. I. (također Hrvat). On tamo djeluje u pa- 
pinskom istočnom sjemeništu. U dvije godine 
svoga boravka tamo stekao si je velike zaslu- 
ge time, što je novom zavodu izradio vrlo 
praktičnu osnovu filozofskih i bogoslovskih 
nauka. Okoristio se mnogo svojim iskustvom 
iz Sarajeva, gdje je nekoć djelovao na bo- 
gosloviji. 

0 Uskrsu bili su posvećeni prvi naši sveće- 
nici. Koncem školske godine izaći će iz zavoda 
4 mlada učena i gorljiva apostola na široko 
polje rada za sveto sjedinjenje. Najživlje se 


javlja pokret za sjedinjenjem među volinjskim 
Ukrajincima. Dosta živ pokret javlja se među 
Bjelorusima u pinskoj biskupiji, kao i u okolici 
Albertina, koji pripada vilnenskoj biskupiji. 

U novicijatu imademo ove godine izuzev 
jednog Moravljana samo Poljake. Sada imadem 
10 novaka, ali su svi izabrani. Za misijski rad 
treba izvanrednih, prvorazrednih radenika.” 

Drago nam je, što su neki Hrvati tako dobro 
shvatili zvanje hrvatskog naroda na polju 
rada za sveto sjedinjenje, pa što su i život 
svoj posvetili ovoj velikoj ideji ! 


VIJESTI IZ KRŠĆANSKOG ISTOKA 


RUSIJA. 

Antun Malecki, biskup i apostolski admini- 
strator petrogradski vraća se nakon petgo- 
dišnjeg sužanjstva u Sibiriji kući u Poljsku. 
Dok je bio u Petrogradu, radio je neumorno 
u duhovnoj pastvi, osobito među radničkom i 
obrtničkom mladeži. Jednako je mnogo djelo- 
vao na karitativnom polju. Taj njegov rad 
bio je trn u očima boljševika. Zato su ga zato- 
čili u Sibiriji. I sada se nakon pet godina ro- 
bovanja kao starac od 73 godine vraća sav 
slomljen i shrvan od robovanja i prisilnog 
rada u domovinu. 

Iz života biskupa Antuna Maleckoga. Dok 
je u prijašnjim vremenima katolička vjera 
imala simpatija i uspjeha na pojedinim knežev- 
skim i vlastelinskim dvorovima, svrnuo je 
Antun Malecki svoju pozornost nižim klasa- 
ma. Već kao kapelan petrogradske katoličke 
crkve u ,,Kolomniji” zalazio je Malecki među 
radništvo. Neumornim socijalnim radom sa- 
gradio je u Petrogradu u Kirilovskoj ulici 
moderne uzgojne zavode i zakloništa za djecu 
i radnike. Bilo je to u doba, kad je radništvo 
bilo vrlo demoralizovano i vjeri otuđeno. Bolj- 
ševici dakako nisu mogli gledati ovaj uspješan 
vjerski i socijalan rad o. Maleckoga. Baciše 
ga u tamnicu, njegovu crkvu pretvoriše u' kino, 
a u odgojne njegove zavode smjestiše protu- 
vjersku propagandu. Kad to učiniše, pustiše 
o. Maleckoga na slobodu uvjereni, da će Malecki 
biti skršen i slomljen videći, kako je srušeno 
njegovo veliko djelo. Nu Malecki je počeo 
raditi iznova i neustrašivo je grmio protiv 
„komsopolaca” i njihova terora, protiv njiho- 
vih lažnih obećanja, protiv njihova zavarava- 
nja. To nije moglo trajati dugo. Jednog dana 
svetog starca otpremiše iz Petrograda. Nije bio 
preslušan ni suđen, već tajno uhvaćen i ot- 
premljen. Ne htjedoše ga odvesti na Solovjecke 
otoke, da svojom svetošću i energijom ne zarazi 
ostale kažnjenike i prognanike. Bio je zatočen 
u jednu sibirsku pustaru. Tako je nekada 
nepoćudne i opasne biskupe progonio najumniji 
progonitelj kršćana car Julijan apostata. Ali 
povijest uči, da su njegovi napori bili uzaludni. 

Uspjeh bezbožnika u Rusiji. Sovjeti su žrtvo- 
vali mnogo novaca i sile, da zatru spomen na 
vjeru u srcima ljudih, nu uspjeh ne odgovara 
žrtvama. U državnoj nakladi ^Gosizdat” iza- 
šla je knjiga pod naslovom : ,,Boj protiv vjere 


u novoj pjatiletki”. Tu su skupljeni uspjesi 
protuvjerske propagande. Ti upjesi zvuče vrlo 
pesimistički. Izvještaji priznaju, da u kolho- 
zama, t. j. zajedničkim gospodarstvima imadu 
seljaci u 90% u svojim domovima svete ikone, 
pred kojima se mole. 

POLJSKA. 

Grkokatolička crkva u nekadanjoj Galiciji. 

posvećuje mnogo pažnje štampi. Dvaput tjed- 
no izlazi politički časopis ,,Nova zorja”. Kao 
tjednici izlaze „Nedila” (ilustrovan) ; „M.ta” 
(organ ukrajinskog katoličklog Saveza) ; „Prav- 
da” (kulturno-politički ilustrovani list) ; „Ukra- 
jinski Beskid” ; ,,Chliborobskyj Šlacht” (pučki 
list) ; „Christos naša syla” (za mladež). Kao 
mjesečnici izlaze : ,,Nyva” (organ svećenički) ; 
„Misionar” (pučki časopis za štovanje Presv. 
Srca Isusova) ; „Svit dytyni” (list za djecu) ; 
,,Dzvony” (znanstveno-literarni mjesečnik). Če- 
tvrtgodišnje izlaze : ,,Dobryj pastyr” (časopis 
za duhovnu pastorizaciju) ; „Bohoslovja” (or- 
gan bogoslovskog udruženja). Uz ove izlazi 
športski ilustrovani tjednik pod naslovom : 
,,Sportovy Visty”. Svi se ovi listovi mogu na- 
ručiti u Generalnom Institutu Katoličke Ak- 
cije grkokatoličke provincije u Lavovu (ul. 
Romanovića 10.). 

U Lučkoj biskupiji imade među 275.322 
vjernika 9.550 katolika istočnoga obreda, koji 
tvore 11 župa. Svaka župa imade svog duhov- 
nika istočnog obreda. 

0. D. Novickij. To je svećenik, koji je kao 
svjetovnjak bio zatočen na zloglasne solovjecke 
otoke, gdje je proboravio 10 godina. Ondje 
je potajno od biskupa Sloskana zaređen za 
svećenika. Znak, kako se crkva znade snaći 
i u zatočenju. Prošle godine je izmjenom za 
sovjetske zarobljenike došao na slobodu i vra- 
tio se u svoju domovinu Poljsku. Tu mu je 
povjerena uprava župe Torokanske. Svim ža- 
rom bacio se na apostolski rad među djecom. 
Brine se za katoličku djecu, nu njegova po- 
žrtvovna briga privlači i pravoslavnu djecu. 
Jedan pravoslavni dječak tako je dugo ljubio 
ruku svoga oca, dok mu nije dopustio polaziti 
na vjeronaučnu obuku „torokanskog baćuške”. 
Drugi je otac zamolio o. Novickoga, neka primi 
tri njegova sina, da ih pouči u vjeri i nauči 
odgovarati na rugalice pravoslavnih drugova. 
Ovakova djeca tvore onda mo:,t do roditelja 
i postaju malim apostolima ! 

BUGARSKA. 

Sablazan u Rilskom manastiru. Poznato je, 
da je u Češkoj iza prevrata nastao velik otpad 
od svete vjere. Nastojanjem liberalnih vođa 
prijeđoše neki u tako zvanu „narodnu crkvu”, 
dok su neki prešli i na pravoslavlje. Pošto Česi 
nisu poznavali pravoslavlja ni njegovih tradi- 
cija, poslaše jednog otpadnika, koji se zakalu- 
đerio i dobio ime Gabrijel, u glasoviti rilski 
manastir, da se ondje uči istočnom obredu. 
Kako izvještava bugarski časopis ,,Zora” (br. 
4430 iz god. 12. IV. 1934.) češki otpadnik 
„monah Gabrijel” počinio je u rilskom mana- 
stiru včliku sablazan. Pijan stupio je u sveće- 
ničkom ruhu na ikonostas i stao u vrijeme 
službe Božje vrijeđati druge monahe. Kad ga je 
iguman Flavijan htio umiriti, počeo je pijani 
i bijesn Gabrijel na njega pljuvati i vikati, 
da ne pozna nikakova poglavara nad sobom 
osim metropolita Stjepana. Na koncu morala 
je biti pozvana policija, koja je pijanoga monaha 
Gabrijela uapsila ! 

Kolika razlika između katoličkih konver- 
tita i otpadnika 1 K nama se prelazi iz uvjere- 
nja, dok se otpada ne iz uvjerenja, nego od inata 
i zlobe ! Zato se s otpadnicima ne će nitko po- 
moći. Bit će svagdje na sramotu ! 

ČEHOSLOVAČKA. 

1 .050 godišnjica smrti sv. Melodija. Čeho- 
slovačka rado pominje veće obljetnice slaven- 
skih i svojih sv. apostola Čirila i Metodija. 
Tako se godine 1863. vrlo svečanim načinom 
i neobičnim oduševljenjem slavila 1.000 godiš- 
njica dolaska svete braće u Moravsku. Godine 
1885. slavila se isto tako svečano 1.000 godiš- 
njica smrti sv. Metodija. Godine 1927. bili smo 
svjedoci divnih svečanosti na Velehradu i u 
Pragu, kad se slavila 1.050. godišnjica smrti 
sv. Čirila. Iz Jugoslavije išao je poseban vlak 
hodočasnika u Velehrad. Godine 1935. slavit 

BILJEŠKE IZ 

Blagdan sv. Čirila i Metodija dne 5. jula (ili 
nedjelja iza toga blagdana) je glavna svetko- 
vina „Apostolata sv. Čirila i Metodija”. Sve- 
ćenici, članovi Apostolata neka taj dan služe 
svetu Misu za sveto sjedinjenje, te za žive i 
mrtve članove „Apostolata”. Svetu Misu neka 
oglase puku. Vjernici, članovi „Apostolata” 
neka taj dan primu svetu Pričest na nakanu 
„Apostolata”. Na blagdan sv. Čirila i Meto- 
dija (ili u osmini) mogu članovi „Apostolata” 
dobiti obilan oprost, ako se ispovijede, pričeste, 
te pomole na nakanu sv. Oca Pape. 

Prinosi i darovi za „Apostolat Sv. Čirila i 
Metodija”. U ime darova i članarine poslaše 
„Apostolatu” dalje : Ante Vukasović, povjere- 
nik u Beravcima, 40 Din, Adela Vachek, po- 
vjerenica u Našicama, 320 Din, D. Pavao 
Kranjčić, dekan i župnik u Pregradi, 41 Din, 
Josip Hajduković, župnik u Var. Toplicama, 
102 Din, Ivan Koprivnjak, župnik u Bukevju, 
10 Din, Josip Puceković, župnik u Dubrancu, 
10 Din, Gustav Habunek, župnik u Jakuševcu,| 
10 Din, Stjepan Mikulček, župnik u Kravar4 
skom, 10 Din, Andrija Busija, dekan i župnik* 


će se 1.050. godišnjica smrti sv. Metodija. Česi 
se već sada spremaju na velike proslave. U 
Pragu će zasjedati od 29. juna do 1. jula 1935. 
veliki katolički sastanak za cijelu Čehoslovačku, 
dok će se u Velehradu održati VII. unionistički 
kongres. I mi treba da već sada mislimo, kako 
ćemo proslaviti ovu svečanu zgodu. 

ITALIJA. 

Ovogodišnji talijanski tjedan ,,Pro Oriente” 

održat će se ove godine u Mlecima od 2.-9. 
augusta pod predsjedanjem kardinala Lavi- 
trana. Glavna tema predavanja biti će : „Je- 
dinstvo katoličke crkve”. Uz dnevne pobožno- 
sti, koje će voditi mletački patrijar kardinal 
Lafontaine u bazilici sv. Marka, vršit će službu 
Božju po istočnom obredu redovnici bazilijan- 
skog manastira Grottaferrata kod Rima. 

Nesjedinjeni Grci na Siciliji. Od stare grčke 
kolonizacije uzdržalo se na Siciliji više grčkih 
općina, odlučenih od jedinstva Crkve. Ovogo- 
dišnji provincijalni euharistični kongres vršit 
će se u ovakovom jednom mjestu, zvanom 
Girgento (Girgentu). Imat će svoju istočnu 
sekciju, u kojoj će se vršiti služba Božja u istoč- 
nom obredu, pa će se činiti i molitve za sveto 
sjedinjenje. Svetoga će Oca na kongresu za- 
stupati kao delegat kardinal Sincero, tajnik 
Istočne kongregacije. 

NJEMAČKA. 

Konvertit Dr. Karlo Thieme. Koncem prošle 
godine uručio je kolnski kardinal Schulte sve- 
tom Ocu adresu i molbu njemačkih luterana 
za sveto sjedinjenje. Sveti Otac podijelio je 
blagoslov svima, koji su adresu potpisali. Vođa 
ovog unionističkog pokreta Dr. Karlo Thiemke 
prešao je u krilo katoličke crkve, pa je ovih dana 
u „Dresdener Sonntagsblattu” napisao otvoreno 
pismo, u kojem je opisao povijest unionističkih 
nastojanja protestantskih pastora. Neka Go- 
spod Bog naspori ovaj rad ! s 

APOSTOLATA 

u Novom Čiču, 10 Din, Josip Majs c, župnik u 
Odri, 10 Din, Stjepan Šoštarić, župnik u Sta- 
rom Čiču, 10 Din, Mijo Posavec, župnik u Sv. 
Klari, 10 Din, Janko Stančić, župnik u Šćitar- 
jevu, 10 Din, Mijo Stepanić, župnik u Vel. Go- 
rici, 10 Din, Josip Martinec, upravitelj župe u 
Krapju, 25 Din, Župski ured u Novom Vino- 
dolu 120 Din, Stjepan Kramar, profesor u Za- 
grebu, 24 Din, Martin Kovačević, dekan i žup- 
nik u Virju, 100 Din, Svećenstvo kotara ivanić- 
koga 20. Din. — Bog plati ! 

Povjerenici ! U mjesecu julu nastojte ubrati 
od svojih članova članarinu „Apostolata”. 
Ta je 6. — Din godišnje. 'Sabranu članarinu 
pošaljite Upravi „Apostolata sv. Čirila i Meto- 
dija”, Zagreb, Kaptol 29. 

Širite „Našu Gospu Lurdsku”. Pošto se od 
„Apostolata” još nije javio dostatan broj 
pretplatnika, nije kutić „Apostolata” u Našoj 
Gospi Lurdskoj još osiguran. Zato nastojte 
pronaći novih pretplatnika za „Našu Gospu 
Lurdsku”, da naš kutić osiguramo. Novi pret- 
platnici neka izrijekom napomenu, da pretpla- 
ćuju list sa strane „Apostolata”. 

(Nastavak) 


BORAC KRISTOV 


Smrt kršćanima ! 

Čim je Roman izdahnuo, spusti se jaka kiša 
na zemlju. Pogasi vatru. Vojnici se razbjegnu. 
Mrtvo tijelo napola izgorjelo ostane na lomači. 
Nije dugo tako stajalo. Čim je kiša malo pre- 
stala, dođu kršćani. Uzmu tijelo mučenika 
Romana. Pjevajući psalme sahrane neustra- 
šivog borca za Kristovu vjeru u grob — 

Prije još, no što je bio Roman osuđen na 
smrt, došao je Juraj u Nikomediju. Čim je do- 
šao javi se caru, da je kršćanin. 

— Kako možeš biti pristaša tih ljudi ? 

— Ja care ne pristajem uz ljude, nego uz 
vječnoga i dobroga Boga. 

— Zar se klanjaš čovjeku, koga su među 
razbojnicima razapeli ? 

— Jest, care. Klanjam se Kristu, koji je umro 
na križu, da nas svojom mukom i smrću spase. 
On je izmirio* Boga i čovjeka. 

— Ne razumijem to. 

— Vi se pogani klanjate mnogim bogovima. 
Svaka prirodna sila ima svoga boga. Zar je to 
moguće ? Zar je moguće da ima toliko bogova ? 
Ti bogovi su isto kao i mi ljudi, po vašem shva- 
ćanju. Oni su zavidni jedan drugom. Bore se 
međusobno, kao i mi ljudi. To nije moguće. 
Bog mora biti jedan, vječan, svet. On ne može 
imati promjene u sebi samome. On je stalan. 
U rok je svega, a sam nema uzroka izvan sebe. 
Pravedan, koji plaća svakom čovjeku po nje- 
govim djelima. 

— - Ne ćeš me predobiti za kršćanstvo ! 

— Bez volje Božje, to nije ni moguće. 

— Po mojoj naredbi ti gubiš službu. 

— Neka bude volja Božja ! 

— Jurje, budi pametan ! Odreci se vjere 
i možeš lijepo uživati kod mene ! 

— Kratkotrajan je ovaj život. Iza smrti 
nastupa vječnost. 

— Bacit ću te u tamnicu. 

— Care, sve je to u tvojim rukama. Možeš 
učiniti, štogod te volja. Ja te molim, da me ot- 
pustiš iz vojske. 

— Kajat ćeš se, Jurje. Primam tvoju odluku. 

— Nek se vrši volja Božja ! 

Juraj izlazi van. Otiđe među kršćane. S njima 
je od sada živio. 

Saturno je kao lud pobjegao iz Antiohije 
iza smrti svetoga Romana. Bježao je u Ni- 
komediju. Neki ga ^zloduh progoni. Muči ga. 
Ne da mu mira. Žeđ za krvlju kršćanskom 
pati ga. Želi u njihovoj krvi izmiriti savjest, 
što ga progoni. 

Dok hrli u Nikomediju, odigrale su se ovdje 
čudne stvari. 

Isti dan, kad su mučili biskupa Romana, 
nadvili su se crni oblaci i nad Nikomedijom. 
Munje sijevaju. Gromovi grme. Car prestrašen 
sjedi u svojoj sobi. Blijeda lica. Bez kapi krvi. 
Galerije mahnito leti po dvoru. Križanje mu- 
nja zasjenjuje mu oči. Prasak gromova zadaje 
strah u kosti. Rutava mu savjest ne da mira. 
Čuje nutarnji šapat : 


— Ubojice kršćana ! 

— To se njihov Bog srdi na me. 

— Razarač sreće tolikih ljudi. 

— Ne. Ne. Nisam kriv. 

Bježi Dioklecijanu. On je car. On će ga 
zaštititi. 

— Božanski care, zaštiti me ! 

— Što ti je, Galerije ? 

— Kršćani su podigli ovu oluju. Oni su 
vrači. Kazni ih smrću. 

— To se njihov Bog srdi! Galerije, on je jači 
od nas. 

U taj čas bli jesne munja. Grom tresne u dvor. 
Zgrade se zanjišu. Stvari se razlete po sobama. 
Galerije se sruši na zemlju. Dioklecijan pane 
na koljena. Očajni krik razleti se dvorom. 
Sve stane bježati glavom bez obzira iz dvora. 
Sve se to dogodilo u tren oka. Najednom gusti 
oblak dima stane sukljati iz dvora. Prestrašeni 
glasovi dreče : 

— Vatra ! Vatra ! 

Svi u dvoru stoje kao okamenjeni. Prestra- 
šeno bulje u dim. Izgubili su glavu. Tuda je 
prolazio bivši časnik Juraj. Čim je vidio po- 
žar pohrli na dvor. Tu vidi plač i jauk. Nitko 
se ne može snaći. Juraj viče : 

— Vode ! Vode, dajte ! 

Neki bježe po vodu. Trče na sve strane. 
Dok ovi lete po vodu, spusti se gusta kiša na 
zemlju. Uz kišu i pomoć ljudi brzo se ugasi vatra. 

Na polasku stisne car Jurju ruku : 

— Vojniče vrli, hvala ti ! 

— Bogu hvala. 

Brzo je kiša stala. Opet je sunce žarko za- 
sjalo. Ptice zacvrkutale. Čini se, kao da ništa 
nije ni bilo. Ljudi su se u dvoru snašli. Postali 
su kao i prije. 

— Galerije, to je osveta kršćana, veli Romula. 

— Tako mi Jupitra, ako to nisu načinili 

njihovi vrači. 

— Pođimo do cara i tražimo smrt kršćana. 

— Hajdemo. 

Dolaze caru. On se već sabrao. Opet se sma- 
tra većim čovjekom od svih ljudi. 

— Božanski care, ovaj požar nije od mu- 
nje. On je podmetnut. 

— Zar nije grom udario u dvor ? 

— Nije caru. On je udario u blizini. 

— To je bio znak srdžbe bogova, što oklije- 
vaš istrijebiti kršćane s lica zemlje. 

— Kazni ih mačem i ognjem, što su podme- 
tnuli požar. 

— To je već drugi put požar učinjen od 
kršćana. 

— To je urota protiv tvoga božanstva. 

— To je povreda tvoje časti. 

Car ih nijemo gleda. Ne će ni da pisne. 

— Pokaži im, da si ti gospodar u državi. 

— Kazni ih sve smrću. Bogovi će te krijepiti. 

— Kako su mogli kršćani podmetnuti vatru? 

— Pun ih je dvor. 

— Gdje!? 

— Ima ih među služinčađi, robovima, vojnicima. 

— Oni su kao drač. Čim ih više progoniš, 
tim ih više ima. Oni se svagdje zavuku. Tako 
su došli čak i ovamo. Nitko nezna, koji je kršćanin. 


— Kako ćemo to saznati ? 

— Odredi, da svi dvorjanici imadu žrtvovati 
našim bozima. Tko ne će htjeti žrtvovati, taj 
je kršćanin. Po tom se najprije otkriju. 

— Divno. Sutra slavim svoga zaštitnika 

Eskulapa. Svi moraju žrtvovati. 

— Tko ne će da žrtvuje, taj ne iskazuje 
tebi božanske časti. 

Sutradan pozove car sav dvor, da žrtvuju 

njegovu zaštitniku bogu Eskulapu. Prvi žrtvuje 
car. Zatim Galerije. Kći Dioklecijanova Vale- 
rija i žena mu Priska žrtvuju protiv svoje 

volje. One nisu bile još krš ranke. Samo su se 
nešto malo uputile u vjeru. 

— Zašto da žrtvujemo kamenu ? Zar je do- 
stojno čovjeka, da se klanja tvari-kipu, koga 
ljudi izmisliše ? 

— To je bog! Moj je zaštitnik. On mi daje 
zdravlje. 

— Zdravlje ti može dati samo svemogući 
Bog. gospodar neba i zemlje. 

— Zar si ti, Val.erijo, kršćanka ? 

— To još nisam. 

— Onda smjesta žrtvuj ili će ti- sada krvnik 
odrubiti glavu. 

Valerija preko srca uzima zrnce tamjana 
i baci ga u žaru pred bogom Eskulapom. Za 
njom to učini Priska i drugi pogani. Mnogi ro- 
bovi i dvorjanici plate glavom. Nedužna krv 
mučenika orosila je crnu zemlju. Njihova smrt 
bila je zalog za kršćansku slobodu, koja je do- 
skora došla... 

Taj dan izda Dioklecijan novi ukaz, po kojem 
svi kršćani moraju platiti glavom, ako se ne 
odreknu svoje vjere. 

Plač i telek odjeknu carstvom, Progonstvo 
se nastavi svom okrutnošću. Svim mučilima 
zlostavljaju kršćane. Hrabro se drže. Drago- 
voljno umiru za svoju vjeru. Najviše je bilo 
mučenika na istoku, gdje su vladali Diokle- 
cijan i Galerije. 

U ovo vrijeme razdijelio je Dioklecijan dr- 
žavu u četiri dijela. Glava države je on sam. 
Usto mu pripada krajnji istok. Sjedište mu je 
Nikomedija. Uz bok mu stoji, kao suvladar 
drug Maksimilijan. Njegovo je područje zapad. 
Sijelo mu je u Milanu. Uz oba cara stoje dva 
cesara. To su Galerije, koji stoluje u Mitro- 
vici i Konstancije Klor, koji ima svoj dvor 
u Trieru u Galiji. Svi su se ovi oborili na krš- 
ćane osim Konstancija Klora. On ih je pu- 
štao na miru. Pače ih je zaštićivao, koliko 
je smio i mogao. Njegove su čete većinom 
bile sastavljene od kršćana. Te će čete kasnije 
izvojštiti pobjedu sinu Konstancijevu Kon- 
stantinu, koji će dati slobodu kršćanima 

Mučenika je bila sva sila. To je najveći pro- 
gon crkve, što ga je uopće bilo. Progon se pro- 
vodio po čitavom carstvu. Kršćana je bilo ne- 
koliko milijuna u ono vrijeme. Od tolikog 
broja kršćana mora biti mnogo i mučenika... 

Našlo se i izdajica. Odrekli su se svoje vjere. 
Čast i bogatstvo su ih zanijeli. Muke drugih 
kršćana zadale su im strah u kosti. Ovi su se 
iznevjerili Kristu. Sramotno ga ostaviše... 

Malo je bilo ovakvih. Većina ih je podnijela 
strašne muke za svoju vjeru. Ovi su danas uzor 


nama, kako treba ljubiti i javno ispovijedati svoju 
vjeru. 

Među mučenicima bio je i sveti Juraj, bivši 
časnik u carskoj vojsci. 

Kako se odrekao časti povukao se Juraj 
u samoću. Nikuda ne izlazi. Po noći se sastaje 
s kršćanima. Skupa se mole Bogu. Traže jakost 
za sebe i za drugu braću. Jurja progoni mi- 
sao, da ide caru, i da mu kaže otvoreno, da su 
ovo nepravde, što ih on nanosi kršćanima. 
Moli se za rasvijetljenje. . . 

Buntovnički pokret u Siriji napreduje. Dio- 
klecijan se boji za svoju glavu. Galerije isto 
tako. Usto ih progoni utvara, da su okruženi 
sa svih strana urotnicima. Galerije iza navješ- 
ćenja oštrih progona pobjegne u Mitrovicu. 



sv. OTAC PIJO XI. 

Papa Katoličke Akcije i Apostolata sv. Ćirila i Metodija 

Tu se obori svom žestinom na kršćane. Diokle- 
cijan ostane u Nikomediji. Zatvorio se u svoje 
odaje. Nikoga ne pušta k sebi. Postaje sve okru- 
tniji prema svakome. U nikoga nema povjere- 
nja. Sumnjiči sve. Mrzi čitav svijet. Da, i sa- 
moga sebe. Protiv kršćana bijesni. Sve oštrije 
mjere izdaje protiv njih. U njihovoj krvi želi 
umiriti savjest. Traži nasladu života. Uz to 
ga progoni plač kršćana. Vidi ih, gdje pružaju 
ruke prema njemu. 

— Ubojice naš ! Mi ćemo te zadaviti ! 

— U pomoć ! U pomoć ! 

Vojnici ulaze. Nema ništa ! 

Bila je to utvara njegove bolesne mašte. 

(Nastavlja se.) 

Karlo Ivančić. 

Svetište Majke Božje Lurdske - Zagreb 


NAPRED 

I u lipnju, mjesecu presv. Srca Isusova uznapre- 
dovalo je sakupljanje doprinosa za novo Marijino 
zavjetno Svetište u Zagrebu. Broj doprinosnika 
povećao se je i u Zagrebu i u pokrajini. I povje- 
renici su počeli življe raditi. Oni, koji su se toga po- 
sla prihvatili, ne samo iz ljubavi k Lurdskoj Dje- 
vici, nego i s čvrstim pouzdanjem u njezinu pomoć, 
imali su već do sada lijepih uspjeha, kako se vidi 
iz popisa doprinosa, koje dijelom objelodanjujemo. 

Da se u čast dragoj Majci Lurdskoj pokret za 
sakupljanje doprinosa što više proširi, današnjem 
broju „Naše Gospe Lurdske” prilažemo poseban 
apel na sve Hrvate katolike, da nam svojim dopri- 
nosom pomognu te što prije pristupimo izgradnji 
hrvatskog zavjetnog Svetišta Majke Božje Lurd- 
ske u Zagrebu. 

Uprava je Svetišta ovih dana pristupila savjeto- 
vanju o nacrtu novoga Svetišta. Marija je pomogla, 

ČUDO, KOJE 

Liječnik me uzme za ruku i tiho mi ukaže na 
jednu djevojku, koja sjedi blizu vrata Liječničkog 
Ureda (u Lurdu). 

— Pogledajte tu žensku, reče liječnik. Djevica 
ju je pohodila i ozdravila. 

Pogledati je ? Ah, Gospode ! Nije trebalo da mi 
bude pokazana. To je lice, koje na prvi pogled 
svraća na sebe pozornost i zadržava ga. 

Ulijeva ti strah s onom svojom velikom udubinom 
na mjestu nosa, koji je izjeden. Sve je lice razoreno, 
gnusno. Rak ga je pretvorio u više nego mrtvačku 
glavu. A meso modro i krvavo njezina lica, iz kojega 
gledaju sumorne oči, stvara utisak lica, kojemu je 
koža oderana, koje je uzduž i popreko iznakaženo, 
izrovano užasnim i neizlječivim ranama. 

Kad je prepoznala liječnika, ustala je i pokušala 
da se nasmije. Kakav posmijeh ! Još od toga osje- 
ćam grozu i priznajem, da sam se morao boriti 
protiv fizičkog utiska i, nehotične odvratnosti, koja 
mi je uzmutila srce. 

Moj joj prijatelj Ijubezno stisne ruku. Njegove su 
oči gledale nešto drugo, a ne užasni prizor, nad 
kojim su se svi prolaznici užasnuli. 

On je gledao na dušu. A duša je bila lijepa, obnov- 
ljena pokajanjem, preobražene oproštenjem i po- 
milovanjem. Njega dakle nije smetala užasna 
bolest, koja je nemilosrdno izjedala pokvareno 
tkivo lica i ovu ženu pretvarala u strašilo, kojemu 
se mnoštvo uklanjalo ? 

Ona nam je sama ispripovjedila svoju povijest, 
a s velikom i vedrom poniznošću, s toliko dražesti 
i resignacije, da nam je njezina ispovijest suze ma- 
mila, suze ganuća, koje iz srca potiču, kad je ono 
dirnuto u najintimniji i nadublji osjećaj. 

— Ja sam mrzila presvetu Djevicu, reče nam. 
Ja sam je vrijeđala. Ja sam klela i psovala Boga 
za godine i godine, uporno, bjesomučno. Ja sam znala 
skoro poludjeti, ako sam o Lurdu čula govoriti. 
Željela sam, da je Bezgrešna živa, da je mogu vi- 
djeti, da je teže mogu uvrijediti, da se bjesnije 
mogu blatom nabacivati na njezinu čistoću, da je 
mogu bez prestanka proklinjati. Te riječi, koje su 
opetovale hule, izašle su na usta tako gnusna, bile 
bi nešto užasna, kad bolesničin pogled ne bi poka- 
zivao njezinu žalost i veliko pokajanje. 

Da, jedvice izusti — ja sam sve to učinila i mno- 
go gorega. Kad na to pomislim, strah me hvata. 
Ta to je tada za sigurno đavao bio u meni. 


K CILJU! 

da su se za tu stvar počeli zanimati neki naši naj- 
čuveniji umjetnici i arhitekti te se nadamo, da ćemo 
u najkraće vrijeme doći do konačnog nacrta, koji 
će odgovarati i našim željama i dostojanstvu One, 
u čiju čast i slavu taj monumentalni hram hoćemo 
da izgradimo. 

Od potrebe je stoga, da se Marijini štovatelji 
svojski' dadu na posao. Do postavljenoga cilja ćemo 
doći, ako se svugdje, u svakome gradu, varoši i 
selu bude sabiralo, ako gorljivi Marijini štovatelji 
pokucaju na što više vrata dobrih Hrvata katolika. 

Molimo Bezgrešnu Djevicu, da vam dade što više 
takvih apostola. 

Svima dobročiniteljima, dosadašnjim i budućima, 
koji su do sada i koji će od sada moliti i raditi, 
za ostvarenje ovog velevažnog poduzeća, molimo 
od prečiste i čudotvorne Lurdske Djevice obilje 
duševnih i tjelesnih milosti. Uprava Svetišta. 

SE NE VIDI 

Ona je za jedan čas stala i ukočila svoj pogled. 
Prošlost puna mržnje i prkosa obnavljala se je u 
njezinoj uspomeni i još uvijek ju je mučila. 

Liječnik je Ijubezno nagovori : 

— Majka Božja Lurdska htjela je da vas ovdje 
vidi i dovela vas je amo za ruku. 

— Da, jedva izusti ; ona, ona, o nitko drugi. 

A onda kao u zanešenju počne da mi pripovijeda, 
kako ju je blažena Djevica oborila upravo u času 
njezina nedostojnog gnjeva. Bio je to iznenadan 
udarac, koji ju je oborio, dok je još sva drhtala od 
jarosti, pred noge Gospina kipa, koji je bio podig- 
nut na jednome raskršću. 

— Ruke sam bila digla u vis prema njoj da je 
prokunem. Sipala sam na nju užasne poglede. Govo- 
rila sam joj, kako govorimo živoj osobi, koju mr- 
zimo. Htjela sam da je smrvim pod svojim nogama. 
Kad najednom osjetim, da mi koljena klecaju, a oči 
potamnjuju. Vrtoglavica mi spopane mozak i moje 
usne, koje su još htjele da proklinju, nisu se više 
mogle otvoriti. 

Posrnem i moje ruke uzalud potraže oslon. Oko 
mene su ženski glasovi kričali kao izvan sebe : 
„Majka Božja ju je kaznila !” Užas me spopane, 
izgubila sam pamet, činilo mi se je, da ću umrijeti. 
A onda, da ni sama ne znam kako, bez udarca 
bačena sam na koljena i stala sam da jecam, a 
međutim sam bez prestanka gledala na blaženu 
Djevicu, koja mu se je smiješila. Ne ! Ona nije 
htjela da me kazni. Ona me je, poniženu i drhćuću 
bacila pred noge svoga milog kipa da me spasi. 

Sav ganut upitam je : 

— Jeste li u taj čas obećali, da ćete doći u Lurd? 

— Da, odgovori mi ona. Ali ne u svrhu da budem 
ozdravljena. Ja ne ću ozdraviti, ja to i ne želim. 
Trpjeti još više, to je, što molim. Ne želim ozdrav- 
ljenja, nego jedino molim za strpljivost i resigna- 
ciju... Molim za snagu da odvažno snosim kaznu, 
da uzmognem što bolje okajati svoje grijehe. Za 
jakost da živim sa žigom sramote, koji me muči, 
da naknadim za svoj zločin. 

Ona je sve to govorila blago i pod glas. Samo smo 
je mi mogli čuti. Suze joj potekoše niz lice, suze iz 
onih njezinih crvenih i natečenih očiju, a niz one 
brazde, koje su isprekrižale njezino uništeno lice. 

Neki posjetitelji Liječničkog Ureda opazili su je 
iz dna dvorane i mislili, da ona plače od boli i očaja. 

Mi, koji smo upoznali tajnu ove duše i veselje, 
koje ju prožimlje, mi- blagoslivljemo Djevicu, koja 
nam je otkrila to čudo. 

Kad se je djevojka odalečila, ostadosmo obojica 
za nekoliko minuta na istome mjestu, gdje nam se 
je činilo, da još slušamo onaj pokajnički glas i po- 
korničke izljeve. 

— Zar ne, da je to lijepo ? reče mi liječnik. 

Nisam mu odgovorio. Nisam mogao da odgovorim. 
Uzbuđenje me stiskalo. Osjećao sam; da bi sama 
jedna riječ bila dostatna da mi provale suze. 

VIJESTI IZ 

ZA HRVATSKI LURD ! Tako glasi naslov letaku, 
koji je priložen današnjem broju „Naše Gospe 
Lurdske”. Molimo Marijine štovatelje, da ovaj 
letak što više prošire i da po uputama u njemu rade. 
Ko treba više letaka, neka piše na adresu : Hrvatsko 
zavjetno Svetište Majke Božje Lurdske, Zagreb, 
Vrbanićeva 13. Uprava Svetišta. 

DANAŠNJEM BROJU priložen je ček Svetišta. 

LURDSKA VODA. Ko želi imati lurdske vode, 
može je još dobiti. Pojedincima šaljemo samo po 
jednu malu flašicu. 

ZAGREBAČKE MJESEČNE DOPRINOSNIKE mo- 
limo, da uvaže, da nam zbog pomanjkanja prostora 
nije moguće svaki mjesec njihov doprinos obje- 
lodaniti u listu. Radi velikog broja doprinosnika 
to možemo da učinimo jedan, najviše dvaputa 
godišnje. 

KIP SV. ANTUNA već je otpremljen iz Trenta. 
U Zagreb će prispjeti do nekoliko dana. Naknadno 
će biti objavljeno, kada će uslijediti blagoslov kipa. 
Kip je prvorazredno umjetničko djelo. 

KRUH SV. ANTUNA. Ova karitativna ustanova 
priredila je na blagdan sv. Antuna obilan ručak 
za siromahe. Izdano je 50 obroka. Svaki utorak 
dijeli se među siromahe kruh, djeci po 1 / i kg, odra- 
slijima po % kg. Prošle zime davan je preko Pučke 
kuhinje dnevno kruh za 50 — 60 obroka. Mimo 
utorka kruh se i dalje izdaje dnevno, a i u novcu 
se dijele omanje pripomoći. 

KARITATIVNI ODBOR MAJKE BOŽJE LURD- 
SKE iz vlastitih sredstava i iz sredstava, što mu ih 
je stavila na raspolaganje zagrebačka karitativna 
centrala podijelio je prošle zime među siromahe 
u živežnim namirnicama, izravno ili putem Pučke 
kuhinje : brašna 417 kg, riže 95 kg, šećera 35 kg, 
špeka i masti 65 kg, sira 93 kg, graha 242 kg, jaja 
190 komada, drva 500 kg, ječma 60 kg, soli 20 kg, 
luka 50 kg, krumpira 825 kg, kupusa 380 kg, paprike 
1.50 kg. Odbor je proveo akciju za sakupljanje 
mjesečnih doprinosa za karitativnu akciju, da na- 
stajne zime Pučka kuhinja uzmogne pripomagati 
još veći broj siromašnih i nezaposlenih obitelji. 

BLAGDAN PRESV. SRCA ISUSOVA proslavljen 
je s devetnicom, koja je bila dobro posjećena. Na 
blagdan je mnogo vjernika pristupilo k svetoj 
pričesti. 

ANTUNOVO U SVETIŠTU. I za blagdan velikog 
padovanskog čudotvorca pripravili smo se s do- 
bro posjećenom devetnicom, a na sam blagdan 
crkva je bila dupkom puna Antinih štovatelja, 
koji su u velikom broju pristupili k sakramentima 
svete pokore i pričesti. 

Poslije podne obavljen je po franjevačkome 
obredniku blagoslov liljana te blagoslov i posveće- 
nje dječice u čast sv. Antunu. Nakon toga raz- 
vila se je odnosna procesija s Uljanima, koje su 
nosila djeca i njihovi roditelji. 

TREĆI RED je u lipnju održao 2 sastanka i 2 
odborske sjednice. Mala knjižnica Trećega Reda 
počela je svojim djelovanjem, isto tako i „euhari- 


Moj se je prijatelj jnakinalno prihvatio fotogra- 
fija bolesnika, koji su čudesno ozdravili. Ali kad 
sam mu se približio, opazio sam, da uopće ne pre- 
gledava fotografije. I on je, tronut, premišljao u 
sebi ovaj susret. I on je također plakao... 

Ali on je plakao od radosti. Jer usprkos njegove 
čednosti, nametala se je misao, jača od njegove 
čednosti, da poslije blažene Djevice, njemu i njego- 
voj sućutnoj ljubavi ova dojučerašnja huliteljica 
duguje milost pokajanja i nebeski dar oproštenja. 

(„ Revue de Lourdes”, lipanj 1934.) Rene Gaell. 

SVETIŠTA 

stij'ska sekcija”. Treći Red je pod crkvenim barja- 
kom sudjelovao procesijama velikog i malog Tije- 
lova. Priprema se, kako da s ostalim društvima 
sudjeluje u srpanjskom hodočašću Zagreba u Mariju 
Bistricu. 

DRUŠTVENE yiJESTI. Na sastanku Katoličkih 
muževa u lipnju predavali su : predsjednik dr 
Ilija Seder, tajnik Janko Željeznjak i član I. Đukić. 
— Katoličkim ženama predavao je duhovni vođa, 
monsignor dr Vjekoslav Wagner i predsjednica 
Dapčić Marija. — Vitezovima sv. Antuna : duhovni 
vođa, blagajnik Vesely Ivo i dr. Juraj Šćetinec. — 
Katoličkim djevojkama : potpredsjednica Mira Živ- 
ković, monsignor dr Vjekoslav Wagner i duhovni 
vođa. Društva se u srpnju i kolovozu ne sastaju. 

IZ DRUŠTVA KATOLIČKIH ŽENA. Dne 21. 

lipnja održalo je društvo redovitu ustanovnu skup- 
štinu, na kojoj su izabrane slijedeće gospođe u 
upravu : Dapčić Marija za predsjednicu, Babić 

Marija i Badalić Ana za potpredsjednice, Svoboda 
Zlata i Megyery Magdalena za tajnice, Dernuk 
Alojzija za blagajnicu. Za odbornice gđe : Arzenak, 
Degoricija, Knežić, Kufrin, Petović, Pleić, Ružić, 
Seder, Schoeppel, Sinčić, Sokolić. 

DVORANA MAJKE BOŽJE LURDSKE. Na Tije- 
lovo, 31. svibnja završena je ovogodišnja sezona 
priredaba u Dvorani sa uspješnom akademijom. 
Od rujna prošle godine do svršetka svibnja ove 
godine održane su skoro svake nedjelje i blagdana 
birane priredbe, napose za djecu, napose za odra- 
sle. Davano je 35 religiozno-moralnih, poučnih i 
šaljivih predstava, 5 akademija s bogatim progra- 
mom, 25 solo scena, 23 deklamacije. 

ZASTAVA MAJKE BOŽJE LURDSKE. Umjet- 
nica gospođa Zenaide Bandur preuzela je da bes- 
platno izradi zastavu Svetišta. Zastava će biti 
od teške svile u bijeloj i plavoj boji. Na bijelom i 
plavom polju bit će od umjetnice naslikan velik 
medaljon u ranijoj gotici, koji će s jedne strane 
prikazivati Majku Božju Lurdsku sa svetom Ber- 
nardicom, a s druge strane Mariju bez grijeha za- 
četu sa sv. Bonaventurom i blaženim Duns Skotom. 
Sa svake strane bit će naslikana po 4 okrugla manja 
medaljona, koji će s jedne strane prikazivati 4 
čudotvorne Gospine slike franjevačkih svetišta 
u Sinju, Splitu, Šibeniku i Visovcu, a s druge strane 
4 franjevačka samostana (Visovac, Makarska, Za- 
ostrog i Zagreb). Obje će strane biti izvezene u na- 
rodnim motivima. Zastava će imati odgovarajući 
držak od bijeloga javora sa pozlaćenim kopljištem, 
koji će na vršku ukrašivati masivna pozlaćena šestero- 
kraka zvijezda. 

UPOZORENJE. Doprinose, zahvalnice, prijave 
za povjerenike, narudžbe lurdske vode molimo 
slati samo na- adresu : Hrvatsko Zavjetno Sveti- 
šte Majke Božje Lurdske, Zagreb, Vrbanićeva 13. 

POVJERENIKE molimo, da svršetkom svakoga 
mjeseca putem čeka Svetišta doznačuju sakupljene 
doprinose i darove te ujedno i popis doprinosnika, 
da ih uzmognemo u listu objelodaniti. 

Milodari za gradnju Hrvatskog Zavjetnog Svetišta Majke Božje Lurdske 


PAZI, KAD ŠALJEŠ NOVAC ! Sve uplate za Sve- 
tište šalju se samo čekom Svetišta broj 32.153 ili 
poštanskom uputnicom izravno na adresu : Hrvat- 
sko Zavjetno Svetište Majke Božje Lurdske, Zagreb, 
Vrbanićeva 13. Naznačite uvijek, u koju svrhu 
šaljete novac (za gradnju Svetišta, za svete Mise, 
za zastavu, za lurdsku vodu, sličice itd.). 

Svi, koji bilo kako doprinose za izgradnju Sve- 
tišta, postaju dionici svetih Misa i svih molitava, 
koje se za dobročinitelje izgovaraju u Svetištu. 

MJESEČNI DOPRINOSI 
ZAGREB: 

Po Din 50: Dr Franjo Zagoda, Obitelj Vasić, 

Dr Janko Šimrak, Dapčić Marija. — Po Din 30 : 

Živković dr Andrija. — Po Din 20: Polegeg Karo- 
lina, Kaptol. Pogreb. Društvo, Magdić Zora, Neid- 
hard Olga, Obitelj Badaj, Obitelj Sayer, Obitelj 

Kovač, Mandić, Kristina, Kosina Josipa, Mauro- 
vić Ana. — Po Din 15: Popović Marija, Marohnić 
Uršula, Obitelj Šantok, Vuksan Franciska. — 
Po Din 10: Žapčić Ana, Neznanović Sofija, Grgeč 
Josipa, Schreiber Julija, Prikryl Gabrijela, Boraček 
Dominik, Bilokosić Nikola, Remeta Jenka, Dvor- 
šak Ivan, Krušić Vilma, Cambi Jakov, Kožul 

Špiro, Grgurić Paula, Obitelj Hubeny, Mihajlović 
Mila, Karšin Barbara, Bozant Milica, Lončar Ivana, 
Bohran Marija, Kolbe Aklesandar, Šimončić Marija, 
Stanić Milka, Seršenova Ljutomer, Vinara, Kolan- 
der prof. Zlatko, Grabarić Magdalena, Vladimir 
Georg, Fleischmann Katica, Kumić Fanika, Škle- 
bar Marija, Kaljužnij Zlata, Brcković Antonija, 
Sironić Vladimir, Huber Marija, Hafner Elizabeta. 

MJESEČNI DOPRINOSI 
POKRAJINA: 

Brod na Savi: Tunuković L. i R. 10. — Cerje 
Tužno: Mihalić A. 10. — Duga Resa: Polović Kata 
10. — Đurđevac: Kovačić Nikola 100. — Karlo- 
bag: Bačić Marija 10. — Kostajnica: Frohlich A 
10. — Nedelišće: Kodela M. 5. — Plavno : S. Sivoš 
10. — Požega (slav.): Tajković M. 30. — Sarajevo: 
Novaković Milica 10. — Varaždin: Frischbach H. 
10, Suppan O. 5, Kocberl J. 5, Mesek E. 5, Suppan 
K. 5, Marciuš A. 5. — Vel. Gorica: Demerec Lj. 
20, Toth A. 5, Leber B. 2, Lesić O. 5. — Zenica: 
Šumiga M. 20. 

PRIGODNI DOPRINOSI 
ZAGREB: 

Po Din 1.000: Bartolac D. — Po Din 200: For- 
ster Josip. — Po Din 120: Prodanović Ludovika, 
Krmpotić Josip. — Po Din 100: Ress Anton, Hribar 
Katica. — Ppo Din 40 : Lederer Danica, Marjanović 
Stjepan. — Po Din 50 : dr Z. pl. Farkaš, Čimić 
Zora (2 put), Obitelj Vasić, Obitelj Kovačić, V. S. 
(za primljenu milost), dr Ilija Seder, prof. dr Marin 
Katalinić, N. N. učiteljica, Reicher Marija. — 
Po Din 30 : Lazički Franjo i Franciska, Jemrić 
Marija, N. N. — Po Din 20 : Obitelj Medved, Patr- 
čević Pavao, „Neptun” d. d., Asl Marija, Gentz- 
kow Antonija, Soban Franjo, Prejkrat Paula. 

PRIGODNI DOPRINOSI 
POKRAJINA: 

Aljmaš : Zl. Vrućina 10. — Banja Luka: Boban 
A. 10. — Beograd: Glasnović Dr. 20. — Brezovi jani : 
Ivanović A. 10. — Brsečine (kod Trstena): Bele- 
mečić Ilija 30. — Draganići: Rubinić I., opć. bilj. 
100. — Dugoselo: Rošker K. 20, ista sabrala 12. 
— Gračani: Miholić P. — Ivankovo: Krauth A. 
40. — Hercegnovi: Juras R. 5. — Josipdol: Tur- 
kalj Fr. 40, isti 50. — Karlovac: Unger Marija 
50. — Koprivnica: Maslovac V. 10. — Kraljevica: 


Prof. Valjato Ivan 40, Moderčin Ivka 25. — Mi- 
trovica: (Sremska) : Gašparac Fr. 100. — Obrež: 
Stj. i Agn. Lončarević 24. — Ogulin: Lovnički 
I. 20. — Omišalj : L. V. 50 (u zahvalu za primljenu 
milost), J. Lesica (u zahvalu) 10. — Našice: Kubaš 
21. — Nova Kapela Batrina: A. B. Pintar kapelan 
50. — Novoseljani: M. F. — Novigrad (Podravski): 
Vizvari Stjepan 100 (kao prvi obrok). — Podgrađe 
(Nijemci): P. Marijanović (u zahvalu) 10. — Požeške 
Sesvete: Galeta J. 20. — Prelog: Sestre Milosrd- 
nice 20. — Rogoznica (šibenska): Grba E. B. 10. — 

POVJERENICI: 

Zagreb — Čč. Sestre sv. Križa, Dječja klinika : 
Din 109. 

Varaždin — Orešković Slava: Din 160. Doprinijeli 
su : po Din 10 : Butija Dragica, Kisiček D., Mužek 
Vier Milan, Lozar Vlado, Debeljak, Galetić Sofija, 
Fritzhand Makso. — Po Din 5: Bolfek Terezija, 
Pavlić M., Obitelj Kovačić, Obitelj Novak, Mar- 
čec, Mores, Matanović, N. N., N. N., Antolković 
N. N., F. S., Lisjak, Husnjak Julio, Martinčević, 
S. D., Nemet Fanika. 

Đurđevac — Lovašen Petar: Din 80. 

Varaždin — Suppan Otilija: Din 470. Doprinijeli 
Obitelj g. Dubin — Hertl 200 (za 10 mjeseci), po 
Din 20 : Gotal Jelisava, Delija Terezija, Kraljić 
Ljubica, Junačko Ana, Bunić Josipa, Štuhec Monika, 
Šic Marija, Po Din 10 : Suppan Zlata, Grubić Milka, 
Piksa Marija, Ožeg Štefa, Po Din 5 : Kaniški Marija, 
Spaniček Ljubica, Keiser Suzana, Samac Mato, 
Hrastić O. S. Mjesečno po Din 10 : Firschbach 
Hermina ; po Din 5 : Koerbel Julija, Mesek Elza, 
Suppan Krunoslav, Marciuš Aleksa, 0. Š. 

VANREDNI DOPRINOSI: 

Jurković Fran, ravn. grad. škole u m., Sušak : 
60 komada srebrenog, bakrenog i nikljanog staroga 
novca, 1 zlatni prsten, 7 mjedenih narodnih dug- 
meta. 

Treći Red, Zagreb: crvene i zelene zavjese za Sve- 
tohranište. 

Gospođa Petković Stanka, Zagreb : 1 veću i 1 ma- 
nju bursu za sv. pričest, plašt za veliki ciborij. 

ZAHVALNICE. 

Čitave ove zime odležala sam u teškoj bolesti, 
za koju nije bilo puno nade da ću je preboljeti. 
Mirno i u Bogu pouzdano sam to podnosila, obećavši, 
ako ozdravim, javno se zahvaliti putem glasnika 
„Naše Gospe Lurdske”. A eto ja sam potpuno 
ozdravila i danas vršim svoju dužnost. Hvala ne- 
beskoj Majci ! moleći je i dalje da nam sačuva 
zdravlje i dade uspjeha u našem radu, da možemo 
što uspješnije raditi na polju njezine slave. 

Zagreb, 23. svibnja 1934. Lazički Franciska. 

Majka Božja mi je pomogla. Mariji hvala ! Za 
zavjetno svetište Gospe Lurdske šaljem svoj do- 
prinos. 

Omišalj na Krku, 22. lipnja 1934. 

L. V. rod. Z. 

U znak izvršenja zavjeta šaljem dar za gradnju 
svetišta Majke Božje Lurdske i ujedno javnu za- 
hvalu za udijeljene mi milosti, . kako sam Mariji 
obećala. 

Split, 12. ožujka 1934. K. Bonačić. 

* 

PREPORUČAJU SE U MOLITVE: 

Obrijež — Agneza Lončarević, sebe i obitelj. 

Prelog — Škoda Klara. 

Zagreb — Hribar Katica : potrebe svoje obitelji. 

Zenica — Šumiga Martin, za zdravlje. 

Ivankovo — Krauth Anica, za ozdravljenje. 

ZA ZASTAVU MAJKE BOŽJE LURDSKE: 

Klaužer Anton Din 50, Butković Josip Din 5. 

JGRONIMSKI VJ6SNIK 


Jeronimske knjige za ovu jesen tiskaju se, 
a neke se već i svršavaju, te će do blagdana 
sv. Jeronima biti sve gotove. Bit će vrlo lijepe, 
zanimljive i vrijedne, pa već sada pozivamo 
sve, da za njih štede novac. Dobit će se kao i 
lane: 3 knjige za 10 dinara, 5 knjiga za 20 di- 
nara ili 9 knjiga za 40 dinara. 

Najnovije štivo po dinar jest svezak pod 
naslovom „Što je Papa Hrvatima?” 
Napisao je to dr Ferdo Rožić, predsjednik 
Društva sv. Jeronima, tako sjajno, tako poučno 
i tako lijepim pučkim načinom, da će u nizu 
dosadanjih svezaka „Jeronimskog Svijetla” ovo 
svakako biti svima najmilije i najčitanije 
štivo. A kako danas ugled i značenje Sv. Oca 
Pape u cijelom svijetu raste i jača, baš nam do- 
bro dolazi ovo ’ štivo, koje nam kaže, što je 
Namjesnik Kristov i nama katolicima Hrvatima. 
Dobiva se kod svetoj eronimskog . povjerenika. 

Gdjegod hoćete priredite kakvu predstavu na 
selu, uzmite i izvedite seljačku glumu „Vuk u 
ovčjoj koži” od dra Josipa Andrića, jer je to 
najbolja gluma za selo, napisana iz pravog 
seljačkog života i puna žive dobre pouke. 
Dobiva se kod Društva sv. Jeronima. 

DAROVI ZA OLTAR KRALJICE HRVATA U 
JERUSALIMU. 

Osim plemenitih darovatelja, kojih smo imena 
donijeli u prošlim brojevima našega lista, da- 
rovali su za jerusalemski hrvatski oltar još ovi : 

Po 500 Din : M. Korošec iz K. — Po 440 Din : 
M. Rajher iz Rivca Berri. — Po 100 Din : J. 
Franić iz C. i J. Veramenta iz D. — Po 90 Din : 
T. Matiša iz K. — Po 50 Din : P. Martinac iz 
S., A. Matković iz Crested Bjtte, Stj. Posavec 
iz K„ M. Walter iz V. (sakupila), Treći Red 
sv. Franje, Kaptol (sakupili), J. Škiljan iz C. 
(to je drugi dar plemenitog darovatelja) i 0. 
Lešić iz V. G. — Po 30 Din : N. i D. Šoštarić 
iz Zagreba, A. Kućan iz H. i M. Klarić iz N. G. 
— Po 20 Din : M. Hodalin iz B., B. Svozil iz 
P. S., J. Tavaris iz K„ A. Martinović iz F., S. 
Cesarec iz J„ J. Zdunić iz D., F. i K. Cvilinder 
iz Zagreba, M. Babić iz B„ M. ud. Stojanović 
iz B,. S. Mrljić iz V., i I. Jarić iz V. K. — Po 
15 Din : J. Trepšić iz S„ S. Križanić iz J. — 


Po 12 Din : E. Domić i A. Sonta iz Š. i G. Če- 
sarec iz J. — Po 10 Din : B. Medved iz P., P. 
Bjčar iz P„ M. Karašić, A. Haman, K. Kranjčec 
M. Harapin, M. Metz i J. Tepšić iz P. B., F. 
Leskovar iz V. D., I. Trstenjak iz Newyorka, 
M. Crnković, S. Šarić iz T., I. Lozančić iz P., 

A. jd. Mijatović iz D„ I. N. Matišić iz T., I. 
Svalina iz R„ M. Franjka i J. Ivanek iz Za- 
greba, M. Grgurić iz M., E. i S. Emanović iz 
§., K. Gundeć iz K„ T. P. Riđanović iz M., 
T. Kočer iz Zagreba, S. M. Zelić iz K„ M. Špe- 
har iz P., T. Hjdolin iz B„ P. Školjarev iz K., 
T. Muštra V. iz S., E. Majcen, I. Mihinec, N. N. i 

B. Horvat iz Zagreba, N. N. iz S. I. Z„ Z. Vr- 
ček iz J„ D. Žmajc iz Zagreba, K. Tonšetić, 
B. Noršić i V. Noršić iz S„ S. Palešćak iz Za- 
greba, M. Smolić iz 0., I. Gregorić iz K„ A. 
Kreicler iz Zagreba, Župni ured iz B., J. Markač 
iz Zagreba, M. Brnabić iz S. B„ D. Šimunić, 

M. Car i S. Car iz Š., D. Frajman, K. Findrik, 
Z. Kolander, A. Žman, D. Horvat iz G„ T. 
Fraisman, G. Breitenberg, D. Vidmar iz Zagre- 
ba, D. Miković iz V., E. Ilić iz B., č. ss. Mihe- 
lina, Amentarija, Publija, Antonijana iz V., T. 
Saić, K. Jančić, N. Radanović, A. Požar, B. 
Turk, F. Kovačić, L. Hrastovčak, M. Pili i s. 
R. Derežan iz V. 

Hvala svima ! Presveta Gospa, Kraljica Hr- 
vata, ne će ostat plemenitim darovateljima 
dužna ! Ne zaostanite ni drugi, koji ste plemenitog 
hrvatskog katoličkog srca, te pridonesite što 
prije svoj dio za kapelicu Kraljice Hrvata u 
Jerusalemu ! (Darove prima Odbor za gradnju 
jerusalemskog oltara Kraljice Hrvata, Zagreb, 
Trg Kralja Tomislava 21., Društvo sv. Jeronima). 

DAROVI ZA KUĆU DOBRE ŠTAMPE. 

M. Smjerug iz G. 100 Din. — Treći Red sv. 
Franje iz P. 42 Din. — Po 30 Din : Pučka 
knjižnica, Ist i M. Gaži, župnik u V. B. — Po 
10 Din: D„ L. Fabijanić iz V., Ž. F. Hagre iz 

N. B., L. Klaić iz G., D. Mirković iz V., D. 
Strodl iz Zagreba, A. Springer iz L„ P. D. iz 
Zagreba, Žjpni uredi Babinopolje, Cvirtović 
Jezera, Lički Novi i Podstrana. 

HODOČAŠĆE U BUENOS AIRES 
na svjetski euharistijski kongres bit će pod 
pokroviteljstvom preuzv. gosp. dra 
Ivana Ev. Šarić a, nadbiskupa vrhbosan- 
skoga, od 19. rujna do 7. studenoga. Cijena 
16.500 dinara. Prijave prima najkasnije do 1. 
kolovoza Jeronimski Putnički Odbor, Zagreb, 
Trg Kralja Tomislava broj 21. 


PROGRAM TRINAESTOG PUČKOG HODOČAŠĆA U LURD 


Iz Zagreba se polazi 10. kolovoza (augusta), 
tako da smo u Lurdu 15. kolovoza na dan 
Velike Gospe. 

10. kolovoza: poslije podne odlazak iz Za- 
greba, glavni kolodvor u 13 sati. Polazi se preko 
Trsta u Milano. 

11. kolovoza: dolazak u Milano u 6.50 sati. 
Tu se razgledava prekrasna milanska kate- 
drala, glasovito groblje, grad i druge znameni- 
tosti. Sve autokarima. 


11. kolovoza: odlazak iz Milana u 14.50. 
Dolazi se preko Genue i Ventimilije u Niču u 
12.54. U Nici se noći. 

12. kolovoza : razgledavanje glasovitoga svjet- 
skoga odmarališta Niče i njezinih znamenitosti. 
Poslije podne u 16.10 odlazak iz Niče preko 
Marsilje u Lurd. Gospino proštenište. 

13., 14., 15. i 16. kolovoza: boravak u Lurdu. 
Obavljanje zajedničkih pobožnosti u ova 4 
dana. Razgledavanje grada, rodne kuće Ber- 


159 


nardičine, lurdskih crkvi i špilje Gospine. Do- 
brovoljni izieti u Biaritz i okolicu Lurda. 

16. kolovoza: u 19.10 sati odlazak iz Lurda 
preko Tuluze, Seta i Taraskona. 

17. kolovoza: dolazak u Marsilju u 8.50. 
Razgledavanje grada, crkve „Naše Gospe Ču- 
varice” i šetnja gradom. Poslije podne odlazak 
iz Marsilje u 13.10 sati prema Ventimiliji i 
Genui. U Genui se noći. 

18. kolovoza: razgledavanje svjetski glaso- 
vitoga groblja u Genui, a poslije podne u 12.40 
odlazak prema Milanu i Padovi. U Padovi se 
noći. 

19. kolovoza: Pobožnost na grobu sv. An- 
tuna u Padovi, a onda odlazak u Veneciju. 
U 11.01 razgledavanje Venecije, a u 20.57 sati 
odlazak prema Zagrebu. 

20. kolovoza : dolazak u Zagreb na glavni 
kolodvor u 7.15 sati. 

Putnica za ovo putovanje bit će zajednička. 
Svaki će prijavljeni hodočasnik dobiti samo 
jednu tiskanicu „Uvjerenje”, koje će ispuniti 
i dati potvrditi kod svoga sreskoga načelnika, a 
hodočasnici iz Zagreba će donijeti od Prijavnoga 
ureda potvrdu, da su prijavljeni u Zagrebu i 
ništa više. 

Za državne je činovnike zatraženo posebno 
dopuštenje, da se smiju priključiti ovomu ho- 
dočašću sa zajedničkom putnicom. 

Hodočasnici dobivaju 3 puta na dan obilno 
jesti i Vđ vina. Spavaju po dva, a najviše po tri 
u jednoj sobi, ali svaki na svom krevetu u 
prvorazrednim hotelima. Svi putuju u III. 


razredu. Prtljaga se prevozi na željezničku 
stanicu i sa stanice u hotel. Ako bi hotel, u kom 
se noći, bio nešto dalje od stanice, prevoze se 
hodočasnici autom ili tramvajem. Isto se tako 
obavlja razgledavanje pojedinih gradova auti- 
ma ili tramvajem. 

Prijaviti se treba što prije, jer je onda lakše 
urediti, da sve ide ljepše i točnije. S prijavom 
valja poslati i kaparu od Din 1.000.—. Četr- 
naest dana prije odlaska treba poslati pre- 
ostalu svotu. Oni, koji se kane prijaviti, neka 
pišu, da dobiju ček za novac. 

Onaj prijavljeni hodočasnik, koji otkaže pu- 
tovanje, dobiva svoj uplaćeni novac natrag 
uz odbitak troškova za vraćanje, ako je to 
učinio iz velikog razloga i barem osam dana 
prije odlaska. Ako je to učinio bez razloga, 
gubi od uplaćene svote onoliko, koliko je već 
uistinu za njega potrošeno. 

Cijene za putovanje t. j. stan, hranu od Za- 
greba do Zagreba, razgledavanje gradova auto- 
karima i zajednička putnica iznosi Dinara 
3.000.—. 

Prijave se primaju najkasnije do 12. srpnja 
(jula). Upute daje vodstvo za lurdska hodočašća, 
koje već više godina vodi naša hodočašća u 
Lurd. 

Vodstvo za lurdska hodoščaća 

Zagreb, Kaptol 29. 


Širite ,,Našu Gospu Lurdsku“ ! 


■v 

Želite li da vam dijete bude 
ovako zdravo i veselo 

dajte mu 

Snergiri 

za jačanje krvi - živaca i apetita 

»Energin jača krv“, jača živce, otvara apetit i pospješuje razvitak djeteta. 

Djeci od 5 do 15 godina 3 puta na dan po jednu malu kašiku ukusnog „ENERGINA". 
„ENERGIN" dobiva se u svim apotekama u bocama od pola litre za Din 35* — . 
Poštom šalje LABORATORIJ „ALGA« SUŠAK.. 

3 boce Energin Din no* — , 6 boca Energin Din 220* — i 1 badava, 
12 boca Energin Din 440* — i 2 badava. 

S. Br. 4787 od 23. marta 1932. 



